Avis juridique important

|

41998D0056

Κεκτημένο του Σένγκεν - Απόφαση της εκτελεστικής επιτροπής της 16ης Δεκεμβρίου 1998 σχετικά με την κατάρτιση eγχειριδίου των εγγράφων που επιδέχονται θεώρηση [SCH/Com-ex (98) 56]

Επίσημη Εφημερίδα αριθ. L 239 της 22/09/2000 σ. 0207 - 0297

ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣτης 16ης Δεκεμβρίου 1998σχετικά με την κατάρτιση εγχειριδίου των εγγράφων που επιδέχονται θεώρηση[SCH/Com-ex (98) 56]Σύμφωνα με το άρθρο 17 παράγραφος 3 στοιχείο α) της σύμβασης Σένγκεν, η εκτελεστική επιτροπή καθόρισε στο παράρτημα 11 της κοινής προξενικής εγκυκλίου(1) τα κριτήρια σε συνάρτηση με τα οποία ένα έγγραφο επιδέχεται θεώρηση.Με βάση τις αρχές αυτές η ομάδα εργασίας II "Visa" ολοκλήρωσε τις εργασίες που διεξάγονται επί περισσότερες προεδρίες με σκοπό την κατάρτιση του καταλόγου με όλα τα συνήθη ταξιδιωτικά έγγραφα τα οποία χρησιμοποιούνται ανά τον κόσμο. Ο εν λόγω κατάλογος εγγράφων τα οποία επιδέχονται θεώρηση επιτρέπει την εφαρμογή της προβλεπόμενης από τη σύμβαση Σένγκεν διαδικασίας, σύμφωνα με την οποία μία θεώρηση έγκυρη για όλα τα κράτη Σένγκεν που εφαρμόζουν τη σύμβαση μπορεί να τίθεται στο ταξιδιωτικό έγγραφο μόνον αν αυτό αναγνωρίζεται ως έγκυρο από όλα τα εν λόγω κράτη.>ΘΕΣΗ ΠΙΝΑΚΑ>Τα διάφορα μέρη του εγχειριδίου θα διανεμηθούν στις διπλωματικές και προξενικές αρχές μόλις εκπονούνται. Η διανομή στις προξενικές αρχές ενός ολοκληρωμένου μέρους δεν εξαρτάται επομένως από την ολοκλήρωση των επομένων μερών.Η εκτελεστική επιτροπή λαμβάνει γνώση του εκπονηθέντος μέρους I "Ταξιδιωτικά έγγραφα που επιδέχονται θεώρηση", το οποίο διανεμήθηκε προς εφαρμογή στις διπλωματικές και προξενικές αρχές [βλέπε παράρτημα του εγγράφου SCH/II-Visa (96) 59 rev. 6], και αναθέτει την εντολή όπως ενημερωθεί το αργότερο έως τον Ιούνιο 1999 για την αποτελεσματικότητα του εγχειρήματος. Οι διπλωματικές και προξενικές αρχές καλούνται να εκτιμήσουν τη χρησιμότητα του εγγράφου αυτού και να προβούν σχετικώς σε επισκόπηση τον Μάρτιο 1999.Την ενημερότητα του εγχειριδίου θα προετοιμάζει η γενική γραμματεία βάσει των αντιστοίχων σημειωμάτων των αντιπροσωπειών.Βερολίνο, 16 Δεκεμβρίου 1998.Ο ΠρόεδροςC. H. Schapper(1) Βλέπε έγγραφο SCH/Com-ex (99) 13.ΠΙΝΑΚΑΣ ΤΩΝ ΤΑΞΙΔΙΩΤΙΚΩΝ ΕΓΓΡΑΦΩΝ ΠΟΥ ΕΠΙΤΡΕΠΟΥΝ ΤΗ ΔΙΕΛΕΥΣΗ ΤΩΝ ΕΞΩΤΕΡΙΚΩΝ ΣΥΝΟΡΩΝ ΚΑΙ ΕΠΙΔΕΧΟΝΤΑΙ ΘΕΩΡΗΣΗSCH/II-Visa (96) 59 rev. 7ΓΕΝΙΚΕΣ ΠΑΡΑΤΗΡΗΣΕΙΣΟμαδικά διαβατήρια:Η Πορτογαλία και η Ισπανία αναγνωρίζουν μόνο τα ομαδικά διαβατήρια που χορηγούνται σύμφωνα με τη διεθνή συμφωνία για την κυκλοφορία των νέων στο πλαίσιο του Συμβουλίου της Ευρώπης της 16ης Δεκεμβρίου 1961 (και σε ό, τι αφορά την Πορτογαλία για 25 άτομα κατ' ανώτατο όριο). Η Πορτογαλία δέχεται ωστόσο την απόθεση της ομοιόμορφης θεώρησης εκ μέρους των εταίρων της. Η Ισπανία δέχεται επίσης κατά περίπτωση άλλα ομαδικά διαβατήρια, τηρώντας την αρχή της αμοιβαιότητας. Η θεώρηση τίθεται σε χωριστό φύλλο.Ταξιδιωτικά έγγραφα για απάτριδες:Η Αυστρία, η Πορτογαλία και η Ισλανδία δεν έχουν υπογράψει τη σύμβαση περί καθεστώτος των προσφύγων της Νέας Υόρκης της 28ης Σεπτεμβρίου 1954. Η Αυστρία και η Πορτογαλία δέχονται ωστόσο να θέτουν οι εταίροι ομοιόμορφη θεώρηση στα έγγραφα που χορηγούνται από τα κράτη που υπέγραψαν τη σύμβαση αυτή. Η Ισλανδία θα γνωστοποιήσει τη θέση της αργότερα.Άδεια διέλευσης:Η άδεια διέλευσης γίνεται γενικά δεκτή μόνο για τη διέλευση με σκοπό την επιστροφή στο κράτος χορήγησης.Σε ό, τι αφορά τη Γερμανία εφαρμόζονται οι ακόλουθες διατάξεις:Τα επίσημα έγγραφα ταυτότητας κατά τα σημεία 1 ως 9, τα οποία χορηγούνται από ένα εκ των αναγνωρισμένων διεθνώς κρατών από τη Γερμανία και δεν έχουν ακόμη αναγνωριστεί επισήμως, γίνονται δεκτά -ακόμη και αν είναι άγνωστα- ως διαβατήρια ή έγγραφα που επέχουν θέση διαβατηρίων υπό ορισμένες προϋποθέσεις και σύμφωνα με το νόμο· συνεπώς, μπορούν να δέχονται θεώρηση ενόσω η μη αναγνώρισή τους δεν έχει διαπιστωθεί επισήμως. Για τα υπόλοιπα κράτη Σένγκεν, τα έγγραφα δεν μπορούν να φέρουν θεώρηση αν δεν παρουσιάζουν τις ακόλουθες ενδείξεις και χαρακτηριστικά: ονοματεπώνυμο, ημερομηνία γεννήσεως, υπηκοότητα (εκτός για τα διαβατήρια των προσφύγων και απάτριδων), φωτογραφία, υπογραφή του κατόχου και άδεια επιστροφής, στο βαθμό που το έγγραφο χορηγείται σε μη ημεδαπούς: τα έγγραφα αυτά σημειώνονται με σταυρό ενώ ακολουθεί αστερίσκος (X*).Σε ό, τι αφορά την Αυστρία εφαρμόζονται οι ακόλουθες διατάξεις:Στο βαθμό που ένα ταξιδιωτικό έγγραφο του καταλόγου δεν συνοδεύεται ρητώς από την ένδειξη "μη αναγνωρισμένο", αυτό μπορεί να φέρει θεώρηση για την Αυστρία -ακόμη και αν δεν σημειώνεται με X- αν πληρούνται οι ακόλουθες προϋποθέσεις:- έχει χορηγηθεί από υποκείμενο διεθνούς δικαίου εξουσιοδοτημένο προς τούτο,- δεικνύει σαφώς την ταυτότητα του κατόχου,- είναι έγκυρο,- είναι έγκυρο στο έδαφος της Αυστριακής Δημοκρατίας και- εγγυάται την επιστροφή στο κράτος χορηγήσεως.Υπόμνημα:>ΘΕΣΗ ΠΙΝΑΚΑ>- ΑΝΔΟΡΑ>ΘΕΣΗ ΠΙΝΑΚΑ>- ΗΝΩΜΕΝΑ ΑΡΑΒΙΚΑ ΕΜΙΡΑΤΑ>ΘΕΣΗ ΠΙΝΑΚΑ>- ΑΦΓΑΝΙΣΤΑΝ>ΘΕΣΗ ΠΙΝΑΚΑ>- ΑΝΤΙΓΚΟΥΑ ΚΑΙ ΜΠΑΡΜΠΟΥΝΤΑ>ΘΕΣΗ ΠΙΝΑΚΑ>- ΑΛΒΑΝΙΑ>ΘΕΣΗ ΠΙΝΑΚΑ>- ΑΡΜΕΝΙΑ>ΘΕΣΗ ΠΙΝΑΚΑ>- ΑΝΓΚΟΛΑ>ΘΕΣΗ ΠΙΝΑΚΑ>- ΑΡΓΕΝΤΙΝΗ>ΘΕΣΗ ΠΙΝΑΚΑ>- ΑΥΣΤΡΑΛΙΑ>ΘΕΣΗ ΠΙΝΑΚΑ>- ΑΖΕΡΜΠΑΪΤΖΑΝ>ΘΕΣΗ ΠΙΝΑΚΑ>- ΒΟΣΝΙΑ-ΕΡΖΕΓΟΒΙΝΗ>ΘΕΣΗ ΠΙΝΑΚΑ>- ΜΠΑΡΜΠΑΝΤΟΣ>ΘΕΣΗ ΠΙΝΑΚΑ>- ΜΠΑΝΓΚΛΑΝΤΕΣ>ΘΕΣΗ ΠΙΝΑΚΑ>- ΜΠΟΥΡΚΙΝΑ ΦΑΣΟ>ΘΕΣΗ ΠΙΝΑΚΑ>- ΒΟΥΛΓΑΡΙΑ>ΘΕΣΗ ΠΙΝΑΚΑ>- ΜΠΑΧΡΕΪΝ>ΘΕΣΗ ΠΙΝΑΚΑ>- ΜΠΟΥΡΟΥΝΤΙ>ΘΕΣΗ ΠΙΝΑΚΑ>- ΜΠΕΝΙΝ>ΘΕΣΗ ΠΙΝΑΚΑ>- ΜΠΡΟΥΝΕΪ>ΘΕΣΗ ΠΙΝΑΚΑ>- ΒΟΛΙΒΙΑ>ΘΕΣΗ ΠΙΝΑΚΑ>- ΒΡΑΖΙΛΙΑ>ΘΕΣΗ ΠΙΝΑΚΑ>- ΜΠΑΧΑΜΕΣ>ΘΕΣΗ ΠΙΝΑΚΑ>- ΜΠΟΥΤΑΝ>ΘΕΣΗ ΠΙΝΑΚΑ>- ΜΠΟΤΣΟΥΑΝΑ>ΘΕΣΗ ΠΙΝΑΚΑ>- ΛΕΥΚΟΡΩΣΙΑ>ΘΕΣΗ ΠΙΝΑΚΑ>- ΜΠΕΛΙΖ>ΘΕΣΗ ΠΙΝΑΚΑ>- ΚΑΝΑΔΑΣ>ΘΕΣΗ ΠΙΝΑΚΑ>- ΛΑΪΚΗ ΔΗΜΟΚΡΑΤΙΑ ΤΟΥ ΚΟΝΓΚΟ>ΘΕΣΗ ΠΙΝΑΚΑ>- ΚΕΝΤΡΟΑΦΡΙΚΑΝΙΚΗ ΔΗΜΟΚΡΑΤΙΑ>ΘΕΣΗ ΠΙΝΑΚΑ>- ΚΟΝΓΚΟ>ΘΕΣΗ ΠΙΝΑΚΑ>- ΕΛΒΕΤΙΑ>ΘΕΣΗ ΠΙΝΑΚΑ>- ΑΚΤΗ ΕΛΕΦΑΝΤΟΣΤΟΥ>ΘΕΣΗ ΠΙΝΑΚΑ>- ΧΙΛΗ>ΘΕΣΗ ΠΙΝΑΚΑ>- ΚΑΜΕΡΟΥΝ>ΘΕΣΗ ΠΙΝΑΚΑ>- ΚΙΝΑ>ΘΕΣΗ ΠΙΝΑΚΑ>- ΚΟΛΟΜΒΙΑ>ΘΕΣΗ ΠΙΝΑΚΑ>- ΚΟΣΤΑ ΡΙΚΑ>ΘΕΣΗ ΠΙΝΑΚΑ>- ΚΟΥΒΑ>ΘΕΣΗ ΠΙΝΑΚΑ>- ΠΡΑΣΙΝΟ ΑΚΡΩΤΗΡΙΟ>ΘΕΣΗ ΠΙΝΑΚΑ>- ΚΥΠΡΟΣ>ΘΕΣΗ ΠΙΝΑΚΑ>- ΤΣΕΧΙΚΗ ΔΗΜΟΚΡΑΤΙΑ>ΘΕΣΗ ΠΙΝΑΚΑ>- ΤΖΙΜΠΟΥΤΙ>ΘΕΣΗ ΠΙΝΑΚΑ>- ΝΤΟΜΙΝΙΚΑ>ΘΕΣΗ ΠΙΝΑΚΑ>- ΔΟΜΙΝΙΚΑΝΗ ΔΗΜΟΚΡΑΤΙΑ>ΘΕΣΗ ΠΙΝΑΚΑ>- ΑΛΓΕΡΙΑ>ΘΕΣΗ ΠΙΝΑΚΑ>- ΙΣΗΜΕΡΙΝΟΣ>ΘΕΣΗ ΠΙΝΑΚΑ>- ΕΣΘΟΝΙΑ>ΘΕΣΗ ΠΙΝΑΚΑ>- ΑΙΓΥΠΤΟΣ>ΘΕΣΗ ΠΙΝΑΚΑ>- ΕΡΥΘΡΑΙΑ>ΘΕΣΗ ΠΙΝΑΚΑ>- ΑΙΘΙΟΠΙΑ>ΘΕΣΗ ΠΙΝΑΚΑ>- ΦΙΤΖΙ>ΘΕΣΗ ΠΙΝΑΚΑ>- ΜΙΚΡΟΝΗΣΙΑ>ΘΕΣΗ ΠΙΝΑΚΑ>- ΜΟΝΑΚΟ>ΘΕΣΗ ΠΙΝΑΚΑ>- ΓΚΑΜΠΟΝ>ΘΕΣΗ ΠΙΝΑΚΑ>- ΓΡΕΝΑΔΑ>ΘΕΣΗ ΠΙΝΑΚΑ>- ΓΕΩΡΓΙΑ>ΘΕΣΗ ΠΙΝΑΚΑ>- ΓΚΑΝΑ>ΘΕΣΗ ΠΙΝΑΚΑ>- ΓΚΑΜΠΙΑ>ΘΕΣΗ ΠΙΝΑΚΑ>- ΓΟΥΙΝΕΑ>ΘΕΣΗ ΠΙΝΑΚΑ>- ΙΣΗΜΕΡΙΝΗ ΓΟΥΙΝΕΑ>ΘΕΣΗ ΠΙΝΑΚΑ>- ΓΟΥΑΤΕΜΑΛΑ>ΘΕΣΗ ΠΙΝΑΚΑ>- ΓΟΥΙΝΕΑ ΜΠΙΣΑΟΥ>ΘΕΣΗ ΠΙΝΑΚΑ>- ΓΟΥΙΑΝΑ>ΘΕΣΗ ΠΙΝΑΚΑ>- ΟΝΔΟΥΡΑ>ΘΕΣΗ ΠΙΝΑΚΑ>- ΚΡΟΑΤΙΑ>ΘΕΣΗ ΠΙΝΑΚΑ>- ΑΪΤΗ>ΘΕΣΗ ΠΙΝΑΚΑ>- ΟΥΓΓΑΡΙΑ>ΘΕΣΗ ΠΙΝΑΚΑ>- ΙΝΔΟΝΗΣΙΑ>ΘΕΣΗ ΠΙΝΑΚΑ>- ΙΣΡΑΗΛ>ΘΕΣΗ ΠΙΝΑΚΑ>- ΙΝΔΙΑ>ΘΕΣΗ ΠΙΝΑΚΑ>- ΙΡΑΚ>ΘΕΣΗ ΠΙΝΑΚΑ>- ΙΡΑΝ>ΘΕΣΗ ΠΙΝΑΚΑ>- ΤΖΑΜΑΪΚΑ>ΘΕΣΗ ΠΙΝΑΚΑ>- ΙΟΡΔΑΝΙΑ>ΘΕΣΗ ΠΙΝΑΚΑ>- ΙΑΠΩΝΙΑ>ΘΕΣΗ ΠΙΝΑΚΑ>- ΚΕΝΥΑ>ΘΕΣΗ ΠΙΝΑΚΑ>- ΚΙΡΓΙΖΙΑ>ΘΕΣΗ ΠΙΝΑΚΑ>- ΚΑΜΠΟΤΖΗ>ΘΕΣΗ ΠΙΝΑΚΑ>- ΚΙΡΙΜΠΑΤΙ>ΘΕΣΗ ΠΙΝΑΚΑ>- ΚΟΜΟΡΕΣ>ΘΕΣΗ ΠΙΝΑΚΑ>- ΑΓΙΟΣ ΧΡΙΣΤΟΦΟΡΟΣ ΚΑΙ ΝΕΒΙΣ>ΘΕΣΗ ΠΙΝΑΚΑ>- ΒΟΡΕΙΑ ΚΟΡΕΑ>ΘΕΣΗ ΠΙΝΑΚΑ>- ΝΟΤΙΑ ΚΟΡΕΑ>ΘΕΣΗ ΠΙΝΑΚΑ>- ΚΟΥΒΕΪΤ>ΘΕΣΗ ΠΙΝΑΚΑ>- ΚΑΖΑΚΣΤΑΝ>ΘΕΣΗ ΠΙΝΑΚΑ>- ΛΑΟΣ>ΘΕΣΗ ΠΙΝΑΚΑ>- ΛΙΒΑΝΟΣ>ΘΕΣΗ ΠΙΝΑΚΑ>- ΑΓΙΑ ΛΟΥΚΙΑ>ΘΕΣΗ ΠΙΝΑΚΑ>- ΛΙΧΤΕΝΣΤΑΪΝ>ΘΕΣΗ ΠΙΝΑΚΑ>- ΣΡΙ ΛΑΝΚΑ>ΘΕΣΗ ΠΙΝΑΚΑ>- ΛΙΒΕΡΙΑ>ΘΕΣΗ ΠΙΝΑΚΑ>- ΛΕΣΟΤΟ>ΘΕΣΗ ΠΙΝΑΚΑ>- ΛΙΘΟΥΑΝΙΑ>ΘΕΣΗ ΠΙΝΑΚΑ>- ΛΕΤΟΝΙΑ>ΘΕΣΗ ΠΙΝΑΚΑ>- ΛΙΒΥΗ>ΘΕΣΗ ΠΙΝΑΚΑ>- ΜΑΡΟΚΟ>ΘΕΣΗ ΠΙΝΑΚΑ>- ΜΟΛΔΑΒΙΑ>ΘΕΣΗ ΠΙΝΑΚΑ>- ΜΑΔΑΓΑΣΚΑΡΗ>ΘΕΣΗ ΠΙΝΑΚΑ>- ΝΗΣΟΙ ΜΑΡΣΑΛ>ΘΕΣΗ ΠΙΝΑΚΑ>- ΠΡΩΗΝ ΓΙΟΥΓΚΟΣΛΑΒΙΚΗ ΔΗΜΟΚΡΑΤΙΑ ΤΗΣ ΜΑΚΕΔΟΝΙΑΣ>ΘΕΣΗ ΠΙΝΑΚΑ>- ΜΑΛΙ>ΘΕΣΗ ΠΙΝΑΚΑ>- ΜΙΑΝΜΑΡ>ΘΕΣΗ ΠΙΝΑΚΑ>- ΜΟΓΓΟΛΙΑ>ΘΕΣΗ ΠΙΝΑΚΑ>- ΜΑΥΡΙΤΑΝΙΑ>ΘΕΣΗ ΠΙΝΑΚΑ>- ΜΑΛΤΑ>ΘΕΣΗ ΠΙΝΑΚΑ>- ΜΑΥΡΙΚΙΟΣ>ΘΕΣΗ ΠΙΝΑΚΑ>- ΜΑΛΔΙΒΕΣ>ΘΕΣΗ ΠΙΝΑΚΑ>- ΜΑΛΑΟΥΙ>ΘΕΣΗ ΠΙΝΑΚΑ>- ΜΕΞΙΚΟ>ΘΕΣΗ ΠΙΝΑΚΑ>- ΜΑΛΑΙΣΙΑ>ΘΕΣΗ ΠΙΝΑΚΑ>- ΜΟΖΑΜΒΙΚΗ>ΘΕΣΗ ΠΙΝΑΚΑ>- ΝΑΜΙΜΠΙΑ>ΘΕΣΗ ΠΙΝΑΚΑ>- ΝΙΓΗΡΑΣ>ΘΕΣΗ ΠΙΝΑΚΑ>- ΝΙΓΗΡΙΑ>ΘΕΣΗ ΠΙΝΑΚΑ>- ΝΙΚΑΡΑΓΟΥΑ>ΘΕΣΗ ΠΙΝΑΚΑ>- ΝΕΠΑΛ>ΘΕΣΗ ΠΙΝΑΚΑ>- ΝΑΟΥΡΟΥ>ΘΕΣΗ ΠΙΝΑΚΑ>- ΝΕΑ ΖΗΛΑΝΔΙΑ>ΘΕΣΗ ΠΙΝΑΚΑ>- ΟΜΑΝ>ΘΕΣΗ ΠΙΝΑΚΑ>- ΠΑΝΑΜΑΣ>ΘΕΣΗ ΠΙΝΑΚΑ>- ΠΕΡΟΥ>ΘΕΣΗ ΠΙΝΑΚΑ>- ΠΑΠΟΥΑΣΙΑ - ΝΕΑ ΓΟΥΙΝΕΑ>ΘΕΣΗ ΠΙΝΑΚΑ>- ΦΙΛΙΠΠΙΝΕΣ>ΘΕΣΗ ΠΙΝΑΚΑ>- ΠΑΚΙΣΤΑΝ>ΘΕΣΗ ΠΙΝΑΚΑ>- ΠΟΛΩΝΙΑ>ΘΕΣΗ ΠΙΝΑΚΑ>- ΠΑΛΑΟΥ>ΘΕΣΗ ΠΙΝΑΚΑ>- ΠΑΡΑΓΟΥΑΗ>ΘΕΣΗ ΠΙΝΑΚΑ>- ΚΑΤΑΡ>ΘΕΣΗ ΠΙΝΑΚΑ>- ΡΟΥΜΑΝΙΑ>ΘΕΣΗ ΠΙΝΑΚΑ>- ΡΩΣΙΑ>ΘΕΣΗ ΠΙΝΑΚΑ>- ΡΟΥΑΝΤΑ>ΘΕΣΗ ΠΙΝΑΚΑ>- ΣΑΟΥΔΙΚΗ ΑΡΑΒΙΑ>ΘΕΣΗ ΠΙΝΑΚΑ>- ΝΗΣΟΙ ΣΟΛΟΜΩΝΤΟΣ>ΘΕΣΗ ΠΙΝΑΚΑ>- ΣΕΫΧΕΛΛΕΣ>ΘΕΣΗ ΠΙΝΑΚΑ>- ΣΟΥΔΑΝ>ΘΕΣΗ ΠΙΝΑΚΑ>- ΣΙΓΚΑΠΟΥΡΗ>ΘΕΣΗ ΠΙΝΑΚΑ>- ΣΛΟΒΕΝΙΑ>ΘΕΣΗ ΠΙΝΑΚΑ>- ΣΛΟΒΑΚΙΑ>ΘΕΣΗ ΠΙΝΑΚΑ>- ΣΙΕΡΡΑ ΛΕΟΝΕ>ΘΕΣΗ ΠΙΝΑΚΑ>- ΑΓΙΟΣ ΜΑΡΙΝΟΣ>ΘΕΣΗ ΠΙΝΑΚΑ>- ΣΕΝΕΓΑΛΗ>ΘΕΣΗ ΠΙΝΑΚΑ>- ΣΟΜΑΛΙΑ>ΘΕΣΗ ΠΙΝΑΚΑ>- ΣΟΥΡΙΝΑΜ>ΘΕΣΗ ΠΙΝΑΚΑ>- ΣΑΟ ΤΟΜΕ ΚΑΙ ΠΡΙΝΣΙΠΕ>ΘΕΣΗ ΠΙΝΑΚΑ>- ΕΛ ΣΑΛΒΑΔΟΡ>ΘΕΣΗ ΠΙΝΑΚΑ>- ΣΥΡΙΑ>ΘΕΣΗ ΠΙΝΑΚΑ>- ΣΟΥΑΖΙΛΑΝΔΗ>ΘΕΣΗ ΠΙΝΑΚΑ>- ΤΣΑΝΤ>ΘΕΣΗ ΠΙΝΑΚΑ>- ΤΟΓΚΟ>ΘΕΣΗ ΠΙΝΑΚΑ>- ΤΑΪΛΑΝΔΗ>ΘΕΣΗ ΠΙΝΑΚΑ>- ΤΑΤΖΙΚΙΣΤΑΝ>ΘΕΣΗ ΠΙΝΑΚΑ>- ΤΟΥΡΚΜΕΝΙΣΤΑΝ>ΘΕΣΗ ΠΙΝΑΚΑ>- ΤΥΝΗΣΙΑ>ΘΕΣΗ ΠΙΝΑΚΑ>- ΤΟΝΓΚΑ>ΘΕΣΗ ΠΙΝΑΚΑ>- ΤΟΥΡΚΙΑ>ΘΕΣΗ ΠΙΝΑΚΑ>- ΤΡΙΝΙΔΑΔ ΚΑΙ ΤΟΜΠΑΓΚΟ>ΘΕΣΗ ΠΙΝΑΚΑ>- ΤΟΥΒΑΛΟΥ>ΘΕΣΗ ΠΙΝΑΚΑ>- ΤΑΪΒΑΝ>ΘΕΣΗ ΠΙΝΑΚΑ>- ΤΑΝΖΑΝΙΑ>ΘΕΣΗ ΠΙΝΑΚΑ>- ΟΥΚΡΑΝΙΑ>ΘΕΣΗ ΠΙΝΑΚΑ>- ΟΥΓΚΑΝΤΑ>ΘΕΣΗ ΠΙΝΑΚΑ>- ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ>ΘΕΣΗ ΠΙΝΑΚΑ>- ΟΥΡΟΥΓΟΥΑΗ>ΘΕΣΗ ΠΙΝΑΚΑ>- ΟΥΖΜΠΕΚΙΣΤΑΝ>ΘΕΣΗ ΠΙΝΑΚΑ>- ΑΓΙΑ ΕΔΡΑ>ΘΕΣΗ ΠΙΝΑΚΑ>- ΑΓΙΟΣ ΒΙΚΕΝΤΙΟΣ ΚΑΙ ΓΡΕΝΑΔΙΝΕΣ>ΘΕΣΗ ΠΙΝΑΚΑ>- ΒΕΝΕΖΟΥΕΛΑ>ΘΕΣΗ ΠΙΝΑΚΑ>- ΒΙΕΤΝΑΜ>ΘΕΣΗ ΠΙΝΑΚΑ>- ΒΑΝΟΥΑΤΟΥ>ΘΕΣΗ ΠΙΝΑΚΑ>- ΔΥΤΙΚΗ ΣΑΜΟΑ (ΝΗΣΟΙ)>ΘΕΣΗ ΠΙΝΑΚΑ>- ΠΑΛΑΙΣΤΙΝΙΑΚΗ ΑΡΧΗ>ΘΕΣΗ ΠΙΝΑΚΑ>- ΥΕΜΕΝΗ>ΘΕΣΗ ΠΙΝΑΚΑ>- ΓΙΟΥΓΚΟΣΛΑΒΙΑ (ΣΕΡΒΙΑ ΚΑΙ ΜΑΥΡΟΒΟΥΝΙΟ)>ΘΕΣΗ ΠΙΝΑΚΑ>- ΝΟΤΙΑ ΑΦΡΙΚΗ>ΘΕΣΗ ΠΙΝΑΚΑ>- ΖΑΜΠΙΑ>ΘΕΣΗ ΠΙΝΑΚΑ>- ΖΙΜΠΑΜΠΟΥΕ>ΘΕΣΗ ΠΙΝΑΚΑ>


title: 2008/629/ΕΚ: Απόφαση της Επιτροπής, της 12ης Ιουνίου 2008 , που τροποποιεί την απόφαση 2005/56/ΕΚ για τη σύσταση του εκτελεστικού οργανισμού εκπαίδευσης, οπτικοακουστικών θεμάτων και πολιτισμού για τη διαχείριση της κοινοτικής δράσης στους τομείς της εκπαίδευσης, των οπτικοακουστικών θεμάτων και του πολιτισμού κατ’ εφαρμογή του κανονισμού (ΕΚ) αριθ. 58/2003 του Συμβουλίου

text:
               1.8.2008

               EL

               Επίσημη Εφημερίδα της Ευρωπαϊκής Ένωσης

               L 205/47

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 12ης Ιουνίου 2008
   που τροποποιεί την απόφαση 2005/56/ΕΚ για τη σύσταση του «εκτελεστικού οργανισμού εκπαίδευσης, οπτικοακουστικών θεμάτων και πολιτισμού» για τη διαχείριση της κοινοτικής δράσης στους τομείς της εκπαίδευσης, των οπτικοακουστικών θεμάτων και του πολιτισμού κατ’ εφαρμογή του κανονισμού (ΕΚ) αριθ. 58/2003 του Συμβουλίου
   (2008/629/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (1), και ιδίως το άρθρο 3 παράγραφος 1,
   Εκτιμώντας τα ακόλουθα:

               (1)

               Σύμφωνα με το άρθρο 4 παράγραφος 1 της απόφασης 2005/56/ΕΚ της Επιτροπής (2), έχει ανατεθεί στον Εκτελεστικό Οργανισμό Εκπαίδευσης, Οπτικοακουστικών Θεμάτων και Πολιτισμού (εφεξής «ο Οργανισμός») η διαχείριση ορισμένων πτυχών κοινοτικών προγραμμάτων στους τομείς της εκπαίδευσης, οπτικοακουστικών θεμάτων και πολιτισμού, και ειδικότερα η διαχείριση της υποστήριξης του προγράμματος για τον ευρωπαϊκό οπτικοακουστικό τομέα MEDIA 2007 (2007-2013), που θεσπίστηκε με την απόφαση αριθ. 1718/2006/ΕΚ του Ευρωπαϊκού Κοινοβουλίου και του Συμβουλίου (3) του προγράμματος για την ενθάρρυνση της ανάπτυξης των ευρωπαϊκών οπτικοακουστικών έργων, MEDIA Plus — Ανάπτυξη, Διανομή και Προώθηση (2001-2006), που θεσπίστηκε με την απόφαση 2000/821/ΕΚ του Συμβουλίου (4), και του προγράμματος κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων MEDIA — Κατάρτιση (2001-2006), που θεσπίστηκε με την απόφαση αριθ. 163/2001/ΕΚ του Ευρωπαϊκού Κοινοβουλίου και του Συμβουλίου (5).

               (2)

               Σύμφωνα με το άρθρο 4 παράγραφος 3 της απόφασης 2005/56/ΕΚ, ο Οργανισμός μπορεί να επιφορτίζεται από την Επιτροπή, έπειτα από γνωμοδότηση της επιτροπής των εκτελεστικών οργανισμών, με την εκτέλεση περαιτέρω καθηκόντων της ίδιας φύσης στο πλαίσιο κοινοτικών προγραμμάτων στους τομείς της εκπαίδευσης, των οπτικοακουστικών θεμάτων και του πολιτισμού.

               (3)

               Η εντολή προς τον «Οργανισμό» πρέπει επίσης να καλύπτει τη διαχείριση και την ολοκλήρωση των σχεδίων στο πλαίσιο του προγράμματος κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων MEDIA ΙΙ — Κατάρτιση (1996-2000), όπως εγκρίθηκε με την απόφαση 95/564/ΕΚ του Συμβουλίου (6) και του προγράμματος για την ενθάρρυνση της ανάπτυξης και διανομής των ευρωπαϊκών οπτικοακουστικών έργων MEDIA II — Ανάπτυξη και Διανομή (1996-2000), όπως εγκρίθηκε με την απόφαση 95/563/ΕΚ του Συμβουλίου (7).

               (4)

               Η απόφαση 2005/56/ΕΚ πρέπει κατά συνέπεια να τροποποιηθεί.

               (5)

               Οι διατάξεις της παρούσας απόφασης είναι σύμφωνες με την γνώμη της επιτροπής των εκτελεστικών οργανισμών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο μόνο
   Τα ακόλουθα σημεία 29 και 30 προστίθενται στο άρθρο 4 παράγραφος 1 της απόφασης 2005/56/ΕΚ:

               «29.

               το πρόγραμμα κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων ((MEDIA II — Κατάρτιση) (1996-2000), που θεσπίστηκε με την απόφαση 95/564/ΕΚ του Συμβουλίου (8);

               30.

               το πρόγραμμα για την ενθάρρυνση της ανάπτυξης και διανομής των ευρωπαϊκών οπτικοακουστικών έργων (MEDIA II — Ανάπτυξη και διανομή) (1996-2000), που θεσπίστηκε με την απόφαση 95/563/ΕΚ του Συμβουλίου (9).

      Βρυξέλλες, 12 Ιουνίου 2008.

            Για την Επιτροπή

         Viviane REDING

            Μέλος της Επιτροπής

      (1)  EE L 11 της 16.1.2003, σ. 1.

      (2)  EE L 24 της 27.1.2005, σ. 35. Απόφαση όπως τροποποιήθηκε με την απόφαση 2007/114/ΕΚ (ΕΕ L 49 της 17.2.2007, σ. 21).

      (3)  ΕΕ L 327 της 24.11.2006, σ. 12.

      (4)  ΕΕ L 336 της 30.12.2000, σ. 82. Απόφαση όπως τροποποιήθηκε τελευταία με τον κανονισμό (ΕΚ) αριθ. 885/2004 (ΕΕ L 168 της 1.5.2004, σ. 1).

      (5)  ΕΕ L 26 της 27.1.2001, σ. 1. Απόφαση όπως τροποποιήθηκε τελευταία με τον κανονισμό (ΕΚ) αριθ. 885/2004.

      (6)  ΕΕ L 321 της 30.12.1995, σ. 33.

      (7)  ΕΕ L 321 της 30.12.1995, σ. 25.

      (8)  ΕΕ L 321 της 30.12.1995, σ. 33.

      (9)  ΕΕ L 321 της 30.12.1995, σ. 25.».


title: Απόφαση αριθ. Η1, της 12ης Ιουνίου 2009 , σχετικά με το πλαίσιο για τη μετάβαση από τους κανονισμούς του Συμβουλίου (ΕΟΚ) αριθ. 1408/71 και (ΕΟΚ) αριθ. 574/72 στους κανονισμούς (ΕΚ) αριθ. 883/2004 και (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου και την εφαρμογή αποφάσεων και συστάσεων της Διοικητικής Επιτροπής για το συντονισμό των συστημάτων κοινωνικής ασφάλισης (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)

text:
               24.4.2010

               EL

               Επίσημη Εφημερίδα της Ευρωπαϊκής Ένωσης

               C 106/13

         ΑΠΌΦΑΣΗ αριθ. Η1
   της 12ης Ιουνίου 2009
   σχετικά με το πλαίσιο για τη μετάβαση από τους κανονισμούς του Συμβουλίου (ΕΟΚ) αριθ. 1408/71 και (ΕΟΚ) αριθ. 574/72 στους κανονισμούς (ΕΚ) αριθ. 883/2004 και (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου και την εφαρμογή αποφάσεων και συστάσεων της Διοικητικής Επιτροπής για το συντονισμό των συστημάτων κοινωνικής ασφάλισης
   (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)
   2010/C 106/05
   Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΙΣΗΣ,
   Έχοντας υπόψη:
   το άρθρο 72 στοιχείο α) του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για το συντονισμό των συστημάτων κοινωνικής ασφάλειας (1), δυνάμει του οποίου η Διοικητική Επιτροπή είναι αρμόδια για την εξέταση όλων των διοικητικών θεμάτων ή των θεμάτων ερμηνείας που προκύπτουν από τις διατάξεις του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (2),
   τα άρθρα 87 έως 91 του κανονισμού (ΕΚ) αριθ. 883/2004,
   το άρθρο 64 παράγραφος 7 και τα άρθρα 93 έως 97 του κανονισμού (ΕΚ) αριθ. 987/2009,
   Εκτιμώντας τα ακόλουθα:

               (1)

               Οι κανονισμοί (ΕΚ) αριθ. 883/2004 και (ΕΚ) αριθ. 987/2009 αρχίζουν να ισχύουν την 1η Μαΐου 2010 και οι κανονισμοί (ΕΟΚ) αριθ. 1408/71 (3) και (ΕΟΚ) αριθ. 574/72 (4) καταργούνται την ίδια ημερομηνία, με εξαίρεση τις περιπτώσεις που υπάγονται στις διατάξεις του άρθρου 90 παράγραφος 1 του κανονισμού (ΕΚ) αριθ. 883/2004 και του άρθρου 96 παράγραφος 1 του κανονισμού (ΕΚ) αριθ. 987/2009.

               (2)

               Με την επιφύλαξη του άρθρου 87 παράγραφος 8 του κανονισμού (ΕΚ) αριθ. 883/2004 και του άρθρου 94 του κανονισμού (ΕΚ) αριθ. 987/2009, καταρχήν, οι απαιτήσεις που υποβλήθηκαν πριν την ημερομηνία έναρξης ισχύος των εν λόγω κανονισμών συνεχίζουν να υπάγονται στη νομοθεσία που ήταν εφαρμοστέα τη χρονική στιγμή της υποβολής τους και οι διατάξεις των εν λόγω κανονισμών ισχύουν μόνο για απαιτήσεις που υποβλήθηκαν μετά την έναρξη ισχύος αυτών.

               (3)

               Οι αποφάσεις αριθ. 74 έως 208 και οι συστάσεις αριθ. 14 έως 23 της Διοικητικής Επιτροπής για την κοινωνική ασφάλιση των διακινούμενων εργαζομένων, οι οποίες παραμένουν σε ισχύ, καθίστανται παρωχημένες την ίδια ημερομηνία που καταργούνται οι κανονισμοί (ΕΟΚ) αριθ. 1408/71 και (ΕΟΚ) αριθ. 574/72 και τίθενται σε ισχύ οι κανονισμοί (ΕΚ) αριθ. 883/2004 και (ΕΚ) αριθ. 987/2009.

               (4)

               Είναι αναγκαίο να προσαρμοστούν συγκεκριμένες αποφάσεις και συστάσεις οι οποίες είναι εφαρμοστέες δυνάμει των κανονισμών (ΕΟΚ) αριθ. 1408/71 και (ΕΟΚ) αριθ. 574/72, ώστε να αντιστοιχούν στις διατάξεις των κανονισμών (ΕΚ) αριθ. 883/2004 και (ΕΚ) αριθ. 987/2009.

               (5)

               Υπάρχει ανάγκη για διαφάνεια και καθοδήγηση των φορέων όσον αφορά την εφαρμογή των αποφάσεων και των συστάσεων της Διοικητικής Επιτροπής δυνάμει των κανονισμών (ΕΟΚ) αριθ. 1408/71 και (ΕΟΚ) αριθ. 574/72 μετά την ημερομηνία έναρξης ισχύος των κανονισμών (ΕΚ) αριθ. 883/2004 και (ΕΚ) αριθ. 987/2009.

               (6)

               Λόγω της νομικής και τεχνικής πολυπλοκότητας, καθώς επίσης των στενών χρονικών περιθωρίων και της ανάγκης για ιεράρχηση συγκεκριμένων καθηκόντων της Διοικητικής Επιτροπής, ορισμένες από τις αποφάσεις δεν θα είναι εγκαίρως έτοιμες για δημοσίευση πριν την έναρξη ισχύος των κανονισμών (ΕΚ) αριθ. 883/2004 και (ΕΚ) αριθ. 987/2009, αλλά σε μεταγενέστερη φάση.

               (7)

               Ορισμένες διατάξεις των αποφάσεων και των συστάσεων οι οποίες είναι εφαρμοστέες δυνάμει των κανονισμών (ΕΟΚ) αριθ. 1408/71 και (ΕΟΚ) αριθ. 574/72 ενσωματώνονται απευθείας στις διατάξεις των κανονισμών (ΕΚ) αριθ. 883/2004 και (ΕΚ) αριθ. 987/2009.

               (8)

               Ενεργώντας σύμφωνα με τους όρους που προβλέπονται στο άρθρο 71 παράγραφος 2 του κανονισμού (ΕΚ) αριθ. 883/2004,

         ΑΠΟΦΑΣΙΖΕΙ:

               1)

               Οι αποφάσεις και οι συστάσεις που παραπέμπουν στους κανονισμούς (ΕΟΚ) αριθ. 1408/71 και (ΕΟΚ) αριθ. 574/72 δεν εφαρμόζονται σε περιπτώσεις που διέπονται από τους κανονισμούς (ΕΚ) αριθ. 883/2004 και (ΕΚ) αριθ. 987/2009.
               Εντούτοις, οι εν λόγω αποφάσεις και συστάσεις παραμένουν εφαρμοστέες όπου οι κανονισμοί (ΕΟΚ) αριθ. 1408/71 και (ΕΟΚ) αριθ. 574/72 παραμένουν σε ισχύ και συνεχίζουν να παράγουν έννομα αποτελέσματα, ιδίως σε περιπτώσεις που προβλέπονται στο άρθρο 90 παράγραφος 1 δεύτερο εδάφιο του κανονισμού (ΕΚ) αριθ. 883/2004 και στο άρθρο 96 παράγραφος 1 δεύτερο εδάφιο του κανονισμού (ΕΚ) αριθ. 987/2009.

               2)

               Οι αποφάσεις και οι συστάσεις που καταγράφονται στο μέρος Α του παραρτήματος δεν αντικαθίστανται από αποφάσεις ή συστάσεις για τους κανονισμούς (ΕΚ) αριθ. 883/2004 και (ΕΚ) αριθ. 987/2009.

               3)

               Οι αποφάσεις και οι συστάσεις που καταγράφονται στο μέρος Β του παραρτήματος αντικαθίστανται από νέες αποφάσεις και συστάσεις για τους κανονισμούς (ΕΚ) αριθ. 883/2004 και (ΕΚ) αριθ. 987/2009, οι οποίες υποδεικνύονται.

               4)

               Οι αποφάσεις που καταγράφονται στο μέρος Γ του παραρτήματος θα προσαρμοστούν από τη Διοικητική Επιτροπή το συντομότερο δυνατό, ώστε να αντιστοιχούν στις διατάξεις των κανονισμών (ΕΚ) αριθ. 883/2004 και (ΕΚ) αριθ. 987/2009, διότι οι αρχές που περιλαμβάνονται σε αυτές τις αποφάσεις πρέπει να εφαρμόζονται, λαμβάνοντας επίσης υπόψη τους εν λόγω κανονισμούς.

               5)

               Τα απαραίτητα έγγραφα για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 (δηλαδή, τα έντυπα Ε, οι ευρωπαϊκές κάρτες ασφάλισης ασθένειας και τα προσωρινά πιστοποιητικά αντικατάστασης) που εκδίδονται από τους αρμόδιους φορείς, τις αρχές και άλλους οργανισμούς των κρατών μελών πριν την έναρξη ισχύος των κανονισμών (ΕΚ) αριθ. 883/2004 και (ΕΚ) αριθ. 987/2009 εξακολουθούν να είναι έγκυρα [παρά το γεγονός ότι οι παραπομπές σχετίζονται με τους κανονισμούς (ΕΟΚ) αριθ. 1408/71 και (ΕΟΚ) αριθ. 574/72] και λαμβάνονται υπόψη από τους φορείς, τις αρχές και άλλους οργανισμούς των κρατών μελών, ακόμη και μετά την πάροδο αυτής της ημερομηνίας, μέχρι να παρέλθει η ημερομηνία λήξης των συγκεκριμένων εγγράφων ή μέχρι αυτά να ανακληθούν ή να αντικατασταθούν από τα έγγραφα που εκδίδονται ή κοινοποιούνται δυνάμει των κανονισμών (ΕΚ) αριθ. 883/2004 και (ΕΚ) αριθ. 987/2009.

               6)

               Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Εφαρμόζεται από την ημερομηνία έναρξης ισχύος του κανονισμού (ΕΚ) αριθ. 987/2009.

            Η πρόεδρος της Διοικητικής Επιτροπής

         Gabriela PIKOROVÁ

      (1)  ΕΕ L 166 της 30.4.2004, σ. 1.

      (2)  ΕΕ L 284 της 30.10.2009, σ. 1.

      (3)  ΕΕ L 149 της 5.7.1971, σ. 2.

      (4)  ΕΕ L 74 της 27.3.1972, σ. 1.

      ΠΑΡΑΡΤΗΜΑ

         ΜΕΡΟΣ Α

      Αποφάσεις και συστάσεις που παραπέμπουν στους κανονισμούς (ΕΟΚ) αριθ. 1408/71 και (ΕΟΚ) αριθ. 574/72 χωρίς να αντικαθίστανται σε σχέση με τους κανονισμούς (ΕΚ) αριθ. 883/2004 και (ΕΚ) αριθ. 987/2009

         Αποφάσεις:

                  Απόφαση 74

                  Απόφαση 76

                  Απόφαση 79

                  Απόφαση 81

                  Απόφαση 85

                  Απόφαση 89

                  Απόφαση 91

                  Απόφαση 115

                  Απόφαση 117

                  Απόφαση 118

                  Απόφαση 121

                  Απόφαση 126

                  Απόφαση 132

                  Απόφαση 133

                  Απόφαση 134

                  Απόφαση 135

                  Απόφαση 136

                  Απόφαση 137

                  Απόφαση 142

                  Απόφαση 143

                  Απόφαση 145

                  Απόφαση 146

                  Απόφαση 148

                  Απόφαση 151

                  Απόφαση 152

                  Απόφαση 156

                  Απόφαση 167

                  Απόφαση 171

                  Απόφαση 173

                  Απόφαση 174

                  Απόφαση 176

                  Απόφαση 178

                  Απόφαση 180

                  Απόφαση 192

                  Απόφαση 193

                  Απόφαση 197

                  Απόφαση 198

                  Απόφαση 199

                  Απόφαση 201

                  Απόφαση 202

                  Απόφαση 204

         Συστάσεις:

                  Σύσταση 15

                  Σύσταση 16

                  Σύσταση 17

                  Σύσταση 19

                  Σύσταση 20

                  Σύσταση 23

         ΜΕΡΟΣ Β

      Αντικατασταθείσες αποφάσεις και συστάσεις που παραπέμπουν στους κανονισμούς (ΕΟΚ) αριθ. 1408/71 και (ΕΟΚ) αριθ. 574/72 και αυτές που τις διαδέχθηκαν σε σχέση με τους κανονισμούς (ΕΚ) αριθ. 883/2004 και (ΕΚ) αριθ. 987/2009

                  Αποφάσεις δυνάμει των κανονισμών (ΕΟΚ) αριθ. 1408/71 και (ΕΟΚ) αριθ. 574/72

                  Αντίστοιχες αποφάσεις δυνάμει των κανονισμών (ΕΚ) αριθ. 883/2004 και (ΕΚ) αριθ. 987/2009

                  Απόφαση 75

                  ΑΠΟΦΑΣΗ P1

                  Απόφαση 83

                  ΑΠΟΦΑΣΗ U1

                  Απόφαση 96

                  ΑΠΟΦΑΣΗ P1

                  Απόφαση 99

                  ΑΠΟΦΑΣΗ H1

                  Απόφαση 100

                  ΑΠΟΦΑΣΗ H1

                  Απόφαση 101

                  ΑΠΟΦΑΣΗ H1

                  Απόφαση 105

                  ΑΠΟΦΑΣΗ P1

                  Απόφαση 139

                  ΑΠΟΦΑΣΗ H1

                  Απόφαση 140

                  ΑΠΟΦΑΣΗ H1

                  Απόφαση 160

                  ΑΠΟΦΑΣΗ U2

                  Απόφαση 181

                  ΑΠΟΦΑΣΗ A2

                  Απόφαση 189

                  ΑΠΟΦΑΣΗ S1

                  Απόφαση 190

                  ΑΠΟΦΑΣΗ S2

                  Απόφαση 191

                  ΑΠΟΦΑΣΗ S1

                  Απόφαση 194

                  ΑΠΟΦΑΣΗ S3

                  Απόφαση 195

                  ΑΠΟΦΑΣΗ S3

                  Απόφαση 196

                  ΑΠΟΦΑΣΗ S3

                  Απόφαση 200

                  ΑΠΟΦΑΣΗ H3

                  Απόφαση 203

                  ΑΠΟΦΑΣΗ S1

                  Απόφαση 205

                  ΑΠΟΦΑΣΗ U3

                  Απόφαση 207

                  ΑΠΟΦΑΣΗ F1

                  Συστάσεις δυνάμει των κανονισμών (ΕΟΚ) αριθ. 1408/71 και (ΕΟΚ) αριθ. 574/72

                  Αντίστοιχες συστάσεις δυνάμει των κανονισμών (ΕΚ) αριθ. 883/2004 και (ΕΚ) αριθ. 987/2009

                  Σύσταση 18

                  ΣΥΣΤΑΣΗ U1

                  Σύσταση 21

                  ΣΥΣΤΑΣΗ U2

                  Σύσταση 22

                  ΣΥΣΤΑΣΗ P1

         ΜΕΡΟΣ Γ

      Αποφάσεις που παραπέμπουν στους κανονισμούς (ΕΟΚ) αριθ. 1408/71 και (ΕΟΚ) αριθ. 574/72 και δεν έχουν ακόμη προσαρμοστεί από τη Διοικητική Επιτροπή

                  Απόφαση 138

                  Αποφάσεις 147 και 150

                  Απόφαση 170 (συμπεριλαμβάνει την απόφαση 185)

                  Απόφαση 175

                  Απόφαση 206

                  Απόφαση 208


title: 2004/651/ΕΚ: Απόφαση του Συμβουλίου, της 13ης Σεπτεμβρίου 2004, για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τον εξωτερικό ελεγκτή της Banca d’Italia

text:
               23.9.2004

               EL

               Επίσημη Εφημερίδα της Ευρωπαϊκής Ένωσης

               L 298/23

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 13ης Σεπτεμβρίου 2004
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τον εξωτερικό ελεγκτή της Banca d’Italia
   (2004/651/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   το πρωτόκολλο σχετικά με το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας που προσαρτάται στη συνθήκη για την ίδρυση της Ευρωπαϊκής Κοινότητας, και ιδίως το άρθρο 27 παράγραφος 1,
   τη σύσταση ΕΚΤ/2004/17 της Ευρωπαϊκής Κεντρικής Τράπεζας, της 30ής Ιουλίου 2004, προς το Συμβούλιο της Ευρωπαϊκής Ένωσης σχετικά με τον εξωτερικό ελεγκτή της Banca d’Italia (1),
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών του Ευρωσυστήματος πρόκειται να ελέγχονται από ανεξάρτητους εξωτερικούς ελεγκτές, τους οποίους υποδεικνύει το Διοικητικό Συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Η θητεία των παρόντων εξωτερικών ελεγκτών της Banca d’Italia έχει λήξει και δεν πρόκειται να ανανεωθεί. Είναι επομένως αναγκαίο να διοριστούν εξωτερικοί ελεγκτές από το οικονομικό έτος 2004.

               (3)

               Το Διοικητικό Συμβούλιο της ΕΚΤ συνέστησε στο Συμβούλιο να εγκρίνει τον διορισμό, που άρχεται από το οικονομικό έτος 2004 και για ανανεώσιμη περίοδο τριών ετών, νέων εξωτερικών ελεγκτών της Banca d’Italia, τους οποίους επέλεξε σύμφωνα με τους κανόνες της ΕΚΤ περί δημοσίων συμβάσεων.

               (4)

               Είναι σκόπιμο να ακολουθηθεί η σύσταση του Διοικητικού Συμβουλίου της ΕΚΤ και να τροποποιηθεί η απόφαση 1999/70/ΕΚ του Συμβουλίου (2),

         ΑΠΟΦΑΣΙΖΕΙ:
   Άρθρο 1
   Στο άρθρο 1 της απόφασης 1999/70/ΕΚ, η παράγραφος 6 αντικαθίσταται από το ακόλουθο κείμενο:

      «6.   Η PricewaterhouseCoopers SpA υποδεικνύεται ως εξωτερικός ελεγκτής της Banca d’Italia από το οικονομικό έτος 2004 και εφεξής, για ανανεώσιμη περίοδο τριών ετών.»

   Άρθρο 2
   Η παρούσα απόφαση κοινοποιείται στην Ευρωπαϊκή Κεντρική Τράπεζα.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 13 Σεπτεμβρίου 2004.

            Για το Συμβούλιο

            Ο Πρόεδρος

         B. R. BOT

      (1)  EE C 202 της 10.8.2004, σ. 1.

      (2)  ΕΕ L 22 της 29.1.1999, σ. 69· απόφαση όπως τροποποιήθηκε τελευταία από την απόφαση 2003/799/ΕΚ (ΕΕ L 299 της 18.11.2003. σ. 23).


title: Απόφαση της Επιτροπής, της 26ης Ιουνίου 2012 , για τη συγκρότηση ομάδας εμπειρογνωμόνων για το φόρο προστιθεμένης αξίας

text:
               28.6.2012

               EL

               Επίσημη Εφημερίδα της Ευρωπαϊκής Ένωσης

               C 188/2

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 26ης Ιουνίου 2012
   για τη συγκρότηση ομάδας εμπειρογνωμόνων για το φόρο προστιθεμένης αξίας
   2012/C 188/02
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Το άρθρο 113 της Συνθήκης αναθέτει στα θεσμικά όργανα το καθήκον της εναρμόνισης της νομοθεσίας περί των φόρων κύκλου εργασιών, όπως του φόρου προστιθεμένης αξίας (ΦΠΑ) προκειμένου να διασφαλισθεί η ορθή λειτουργία της εσωτερικής αγοράς.

               (2)

               Στην ανακοίνωση της Επιτροπής «Για το μέλλον του ΦΠΑ — Προς ένα απλούστερο, ισχυρότερο και αποτελεσματικότερο σύστημα ΦΠΑ προσαρμοσμένο στην ενιαία αγορά» (1) — παρουσιάστηκε το πρόγραμμα δράσης για την ευρεία μεταρρύθμιση του συστήματος ΦΠΑ της ΕΕ. Προκειμένου να εφαρμοστούν τα μέτρα που παρατίθενται στην εν λόγω ανακοίνωση, η Επιτροπή θα χρειαστεί ενδεχομένως να αξιοποιήσει την εμπειρογνωσία των ειδικών του ΦΠΑ στο πλαίσιο συμβουλευτικού οργάνου.

               (3)

               Όπως αναφέρεται στην ανακοίνωση και σύμφωνα με την αρχή της «έξυπνης νομοθεσίας» (2), η Επιτροπή αποδίδει μεγάλη σημασία στη συγκέντρωση των απόψεων και των ειδικών γνώσεων των ενδιαφερομένων μερών κατά τη χάραξη και υλοποίηση νέων πολιτικών για τον ΦΠΑ. Συνεπώς, είναι αναγκαίο να συσταθεί ομάδα εμπειρογνωμόνων στο πεδίο του ΦΠΑ και να προσδιορισθούν τα καθήκοντα και η δομή της.

               (4)

               Η ομάδα πρέπει να απαρτίζεται από άτομα με την απαιτούμενη εμπειρογνωμοσύνη σε θέματα ΦΠΑ και από οργανώσεις που εκπροσωπούν ιδίως επιχειρήσεις, καταναλωτές ή φοροτεχνικούς που μπορούν να βοηθήσουν στη χάραξη και υλοποίηση πολιτικών για το ΦΠΑ.

               (5)

               Η ομάδα πρέπει να παρέχει στην Επιτροπή συμβουλές και γνώσεις σχετικά με τη χάραξη και την υλοποίηση της πολιτικής για τον ΦΠΑ. Όλα τα μέλη πρέπει να διαδραματίζουν ενεργό ρόλο υψηλής ποιότητας στις συνεδριάσεις, καθώς και στην προετοιμασία και παρακολούθησή τους, εάν κριθεί αναγκαίο.

               (6)

               Πρέπει να θεσπιστούν κανόνες σχετικοί με τη διάδοση των πληροφοριών από τα μέλη της ομάδας.

               (7)

               Η επεξεργασία των δεδομένων προσωπικού χαρακτήρα πρέπει να διενεργείται σύμφωνα με τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (3),

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αντικείμενο
   Συστήνεται ομάδα εμπειρογνωμόνων σε θέματα ΦΠΑ, αποκαλούμενη «ομάδα εμπειρογνωμόνων σε θέματα ΦΠΑ», εφεξής «η ομάδα».
   Άρθρο 2
   Καθήκοντα
   Τα καθήκοντα της ομάδας είναι:

               α)

               να συμβουλεύει την Επιτροπή σχετικά με την εκπόνηση νομοθετικών πράξεων και άλλων πολιτικών πρωτοβουλιών σε θέματα ΦΠΑ·

               β)

               να προωθεί την κατανόηση σχετικά με την πρακτική εφαρμογή των νομοθετικών πράξεων και άλλων πολιτικών πρωτοβουλιών της ΕΕ σε θέματα ΦΠΑ.

         Άρθρο 3
   Διαβούλευση
   Η Επιτροπή μπορεί να ζητά τη γνώμη της ομάδας για οποιοδήποτε θέμα σχετικό με την εκπόνηση και την εφαρμογή της νομοθεσίας της ΕΕ και άλλων πολιτικών πρωτοβουλιών που αναλαμβάνονται σε επίπεδο ΕΕ σε θέματα ΦΠΑ.
   Άρθρο 4
   Σύνθεση — Διορισμός
   1.   Η ομάδα απαρτίζεται από 40 μέλη κατ’ ανώτατο όριο.
   2.   Τα μέλη της είναι οργανώσεις και άτομα που διορίζονται υπό την προσωπική τους ιδιότητα, με αρμοδιότητα στους τομείς που αναφέρονται στο άρθρο 2.
   3.   Ο Γενικός Διευθυντής Φορολογίας και Τελωνειακής Ένωσης διορίζει τα μέλη από τις οργανώσεις και τα άτομα που ανταποκρίθηκαν στην πρόσκληση υποβολής υποψηφιοτήτων.
   4.   Οι οργανώσεις διορίζουν τον εκπρόσωπό τους και τον αναπληρωτή του ο οποίος αντικαθιστά τον εκπρόσωπο σε περίπτωση απουσίας ή κωλύματος. Ο Γενικός Διευθυντής Φορολογίας και Τελωνειακής Ένωσης μπορεί να απορρίψει τον εκπρόσωπο ή τον αναπληρωτή του που προτάθηκε από οργάνωση εάν δεν πληροί τα προσόντα που απαιτούνται από την πρόσκληση υποβολής υποψηφιοτήτων. Σε αυτές τις περιπτώσεις η ενδιαφερόμενη οργάνωση καλείται να διορίσει άλλο εκπρόσωπο ή αναπληρωτή.
   5.   Όσον αφορά πρόσωπα που διορίστηκαν υπό την προσωπική τους ιδιότητα, μπορεί να γίνει πρόβλεψη ώστε κάθε μέλος να έχει αναπληρωτή. Ο αναπληρωτής διορίζεται σύμφωνα με τους ίδιους όρους που ισχύουν για το τακτικό μέλος, και αντικαθιστά αυτομάτως το τακτικό μέλος σε περίπτωση απουσίας ή κωλύματος.
   6.   Τα μέλη διορίζονται για μία διετία. Ασκούν τα καθήκοντά τους έως τη λήξη της θητείας τους. Η θητεία τους μπορεί να ανανεωθεί εφόσον ανταποκριθούν σε νέα πρόσκληση υποβολής υποψηφιοτήτων.
   7.   Οι υποψήφιοι που κρίθηκαν κατάλληλοι αλλά δεν διορίστηκαν μπορούν να εγγραφούν σε πίνακα επιτυχόντων («ο πίνακας») με διετή ισχύ, τον οποίο η Επιτροπή χρησιμοποιεί για τον διορισμό των αναπληρωτών.
   8.   Τα μέλη που διορίζονται υπό την προσωπική τους ιδιότητα ενεργούν ανεξάρτητα και προς το δημόσιο συμφέρον.
   9.   Όλα τα τακτικά μέλη και οι αναπληρωτές τους διαδραματίζουν ενεργό ρόλο υψηλής ποιότητας στις συνεδριάσεις και στην προετοιμασία και παρακολούθησή τους, εάν κριθεί αναγκαίο.
   10.   Τα μέλη που έχουν υποβάλει την παραίτησή τους ή που δεν τηρούν τους όρους που τίθενται στις παραγράφους 2, 8 και 9 του παρόντος άρθρου ή στο άρθρο 339 της Συνθήκης μπορούν να αντικατασταθούν για το υπόλοιπο της θητείας τους από μέλος που διορίζει η Επιτροπή. Η Επιτροπή χρησιμοποιεί τον πίνακα για το διορισμό αναπληρωτών.
   Ο Γενικός Διευθυντής Φορολογίας και Τελωνειακής Ένωσης μπορεί να ζητήσει από οργάνωση να διορίσει άλλον εκπρόσωπο ή άλλον αναπληρωτή εάν κρίνει ότι ο υπάρχων δεν πληροί τις προϋποθέσεις που ορίζονται στην παράγραφο 9 του παρόντος άρθρου.
   11.   Τα ονόματα των προσώπων που διορίζονται υπό την προσωπική τους ιδιότητα και των οργανώσεων δημοσιεύονται στο μητρώο εμπειρογνωμόνων και άλλων παρόμοιων φορέων της Επιτροπής («το μητρώο») και στον ιστότοπο της Γενικής Διεύθυνσης Φορολογίας και Τελωνειακής Ένωσης.
   12.   Η συγκέντρωση, η επεξεργασία και η δημοσίευση των δεδομένων προσωπικού χαρακτήρα πραγματοποιούνται σύμφωνα με τον κανονισμό (ΕΚ) αριθ. 45/2001.
   Άρθρο 5
   Λειτουργία
   1.   Η προεδρία της ομάδας ανατίθεται στον εκπρόσωπο της Επιτροπής.
   2.   Σε συμφωνία με τις υπηρεσίες της Επιτροπής, η ομάδα επιτρέπεται να συγκροτεί υποομάδες για την εξέταση ειδικών θεμάτων με βάση εντολή καθηκόντων που καθορίζει η ίδια. Οι εν λόγω υποομάδες διαλύονται αμέσως μετά την εκπλήρωση της αποστολής τους.
   3.   Ο εκπρόσωπος της Επιτροπής μπορεί να καλεί εξωτερικούς εμπειρογνώμονες να συμμετάσχουν σε εργασίες της ομάδας ή υποομάδας σε ad hoc βάση εφόσον έχουν ειδική εμπειρογνωμοσύνη που θα είναι επωφελής για την ομάδα. Επιπλέον, ο εκπρόσωπος της Επιτροπής μπορεί να χορηγήσει καθεστώς παρατηρητή σε ορισμένα άτομα ή οργανώσεις, όπως ορίζεται στον κανόνα 8 παράγραφος 3 των οριζόντιων κανόνων για τις ομάδες εμπειρογνωμόνων.
   4.   Όλα τα μέλη της ομάδας και οι εκπρόσωποί τους, καθώς και οι προσκεκλημένοι εμπειρογνώμονες και παρατηρητές, συμμορφώνονται με τις υποχρεώσεις περί τήρησης του επαγγελματικού απορρήτου που ορίζονται στη Συνθήκη και τους εκτελεστικούς κανόνες της, καθώς και με τους κανόνες της Επιτροπής για την ασφάλεια όσον αφορά την προστασία διαβαθμισμένων πληροφοριών της ΕΕ, όπως ορίζονται στο παράρτημα της απόφασης 2001/844/ΕΚ, ΕΚΑΧ, Ευρατόμ της Επιτροπής (4). Σε περίπτωση μη συμμόρφωσης με τις εν λόγω υποχρεώσεις, η Επιτροπή μπορεί να λάβει κατάλληλα μέτρα.
   5.   Οι συνεδριάσεις της ομάδας και των υποομάδων διεξάγονται κανονικά στις εγκαταστάσεις της Επιτροπής, με τη μορφή και ανάλογα με το χρονοδιάγραμμα που καθορίζει η Επιτροπή. Η Επιτροπή παρέχει γραμματειακή υποστήριξη. Στις συνεδριάσεις της ομάδας και των υποομάδων μπορούν να συμμετέχουν και άλλοι υπάλληλοι της Επιτροπής για τους οποίους οι εργασίες παρουσιάζουν ενδιαφέρον.
   6.   Η ομάδα εγκρίνει τον εσωτερικό της κανονισμό με βάση τους συνήθεις διαδικαστικούς κανόνες για ομάδες εμπειρογνωμόνων.
   7.   Η Επιτροπή δημοσιεύει τις σχετικές πληροφορίες για τις δραστηριότητες που διεξάγει η ομάδα, είτε με συμπερίληψή τους στο μητρώο, είτε μέσω συνδέσμου από το μητρώο προς ειδικό ιστότοπο.
   Άρθρο 6
   Έξοδα συνεδριάσεων
   1.   Οι συμμετέχοντες στις δραστηριότητες της ομάδας δεν αμείβονται για τις υπηρεσίες που προσφέρουν.
   2.   Τα οδοιπορικά και τα έξοδα διαβίωσης των συμμετεχόντων στις δραστηριότητες της ομάδας επιστρέφονται από την Επιτροπή σύμφωνα με τις ισχύουσες διατάξεις της Επιτροπής.
   3.   Τα εν λόγω έξοδα καλύπτονται εντός των ορίων των πιστώσεων που διατίθενται βάσει της ετήσιας διαδικασίας διάθεσης πόρων.

      Βρυξέλλες, 26 Ιουνίου 2012.

            Για την Επιτροπή

         Algirdas ŠEMETA

            Μέλος της Επιτροπής

      (1)  COM(2011) 851 τελικό της 6.12.2011.

      (2)  COM(2010) 543 τελικό της 8.10.2010.

      (3)  ΕΕ L 8 της 12.1.2001, σ. 1.

      (4)  Απόφαση της Επιτροπής, της 29ης Νοεμβρίου 2001, για την τροποποίηση του εσωτερικού κανονισμού της (ΕΕ L 317 της 3.12.2001, σ. 1).


Avis juridique important

|

32002D0086

2002/86/ΕΚ: Απόφαση του Συμβουλίου, της 28ης Ιανουαρίου 2002, για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται στην εταιρική σχέση για την προσχώρηση της Εσθονίας

Επίσημη Εφημερίδα αριθ. L 044 της 14/02/2002 σ. 0029 - 0036

Απόφαση του Συμβουλίουτης 28ης Ιανουαρίου 2002για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται στην εταιρική σχέση για την προσχώρηση της Εσθονίας(2002/86/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 622/98 του Συμβουλίου, της 16ης Μαρτίου 1998, σχετικά με τη βοήθεια στα υποψήφια κράτη στο πλαίσιο της προενταξιακής στρατηγικής, και ιδίως για τη θέσπιση εταιρικών σχέσεων ενόψει της προσχώρησης(1), ιδίως το άρθρο 2,την πρόταση της Επιτροπής,Εκτιμώντας τα ακόλουθα:(1) Το Ευρωπαϊκό Συμβούλιο του Λουξεμβούργου όρισε ότι η εταιρική σχέση για την προσχώρηση είναι ένα νέο μέσο που αποτελεί τον κύριο άξονα της ενισχυμένης προενταξιακής στρατηγικής.(2) Ο κανονισμός (ΕΚ) αριθ. 622/98 ορίζει ότι το Συμβούλιο αποφασίζει, με ειδική πλειοψηφία, μετά από πρόταση της Επιτροπής, για τις αρχές, τις προτεραιότητες, τους ενδιάμεσους στόχους και τις προϋποθέσεις που περιλαμβάνονται σε κάθε εταιρική σχέση για την προσχώρηση, όπως ανακοινώνονται σε κάθε υποψήφιο κράτος, καθώς και για τις επακόλουθες σημαντικές προσαρμογές που θα γίνουν.(3) Η κοινοτική βοήθεια εξαρτάται από την τήρηση ουσιωδών στοιχείων, και, ειδικότερα, από την τήρηση των δεσμεύσεων που περιέχονται στις ευρωπαϊκές συμφωνίες και από την πρόοδο που σημειώνεται για την εκπλήρωση των κριτηρίων της Κοπεγχάγης. Στην περίπτωση που δεν πληρούται κάποιο ουσιώδες στοιχείο, το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, δύναται να λαμβάνει τα προσήκοντα μέτρα σχετικά με οιαδήποτε προενταξιακή βοήθεια.(4) Το Ευρωπαϊκό Συμβούλιο του Λουξεμβούργου αποφάσισε ότι η εφαρμογή της εταιρικής σχέσης για την προσχώρηση και η πρόοδος όσον αφορά την υιοθέτηση του κεκτημένου, θα εξετάζονται στο πλαίσιο των οργάνων της ευρωπαϊκής συμφωνίας.(5) Η περιοδική έκθεση της Επιτροπής για το 2001 παρουσιάζει μια αντικειμενική ανάλυση σχετικά με την προετοιμασία της Εσθονίας για την προσχώρηση και καθορίζει ορισμένους τομείς προτεραιότητας για τους οποίους απαιτούνται περαιτέρω εργασίες.(6) Προκειμένου να προετοιμαστεί για την προσχώρηση, η Εσθονία θα πρέπει να εξακολουθήσει να προσαρμόζει το εθνικό της πρόγραμμα για την υιοθέτηση του κεκτημένου. Το εν λόγω πρόγραμμα θα πρέπει να περιέχει χρονοδιάγραμμα επίτευξης των προτεραιοτήτων και των ενδιαμέσων στόχων που καθορίζονται στην εταιρική σχέση για την προσχώρηση.(7) Η Εσθονία οφείλει να διασφαλίσει ότι υπάρχουν οι κατάλληλες νομικές και διοικητικές δομές που απαιτούνται για τον προγραμματισμό, το συντονισμό, τη διαχείριση, τον έλεγχο και την αξιολόγηση των προενταξιακών κονδυλίων της Κοινότητας,ΑΠΟΦΑΣΙΖΕΙ:Άρθρο 1Σύμφωνα με το άρθρο 2 του κανονισμού (ΕΚ) αριθ. 622/98, οι αρχές, οι προτεραιότητες, οι ενδιάμεσοι στόχοι και οι προϋποθέσεις που περιέχονται στην εταιρική σχέση για την προσχώρηση της Εσθονίας, καθορίζονται στο συνημμένο παράρτημα το οποίο αποτελεί αναπόσπαστο μέρος της παρούσας απόφασης.Άρθρο 2Η εφαρμογή της εταιρικής σχέσης για την προσχώρηση εξετάζεται στο πλαίσιο των οργάνων της ευρωπαϊκής συμφωνίας καθώς και των αρμόδιων υπηρεσιών του Συμβουλίου, στα οποία η Επιτροπή υποβάλλει τακτικά σχετικές εκθέσεις.Άρθρο 3Η παρούσα απόφαση παράγει αποτελέσματα την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 28 Ιανουαρίου 2002.Για το ΣυμβούλιοΟ ΠρόεδροςJ. Piqué i Camps(1) ΕΕ L 85 της 20.3.1998, σ. 1.ΠΑΡΑΡΤΗΜΑ1. ΕισαγωγήΚατά τη σύνοδό του στο Λουξεμβούργο τον Δεκέμβριο του 1997, το Ευρωπαϊκό Συμβούλιο αποφάσισε ότι η εταιρική σχέση για την προσχώρηση αποτελεί τον κύριο άξονα της ενισχυμένης προενταξιακής στρατηγικής, με το οποίο κινητοποιείται κάθε μορφή συνδρομής προς τα υποψήφια κράτη εντός ενός ενιαίου πλαισίου. Με τον τρόπο αυτό, η Κοινότητα κατευθύνει τη βοήθειά της προς τις ιδιαίτερες ανάγκες κάθε υποψήφιου κράτους έτσι ώστε να στηρίζει την αντιμετώπιση συγκεκριμένων προβλημάτων ενόψει της προσχώρησης.Η πρώτη εταιρική σχέση για την προσχώρηση της Εσθονίας αποφασίστηκε τον Μάρτιο του 1998. Όπως προβλέπεται στον κανονισμού (ΕΚ) αριθ. 622/98 (άρθρο 2), η εταιρική σχέση για την προσχώρηση αναπροσαρμόστηκε μία πρώτη φορά τον Δεκέμβριο του 1999, λαμβάνοντας υπόψη τις εξελίξεις στην Εσθονία. Η παρούσα αναθεώρηση βασίζεται σε πρόταση της Επιτροπής, μετά από διαβούλευση με την Εσθονία, και λαμβάνει υπόψη την ανάλυση που περιέχεται στην περιοδική έκθεση 2001 της Επιτροπής σχετικά με την πρόοδο της Εσθονίας προς την προσχώρηση.2. ΣτόχοιΣκοπός της εταιρικής σχέσης για την προσχώρηση είναι η ένταξη σε ένα ενιαίο πλαίσιο των τομέων προτεραιότητας που απαιτούν περαιτέρω εργασίες, και οι οποίοι καθορίζονται στην περιοδική έκθεση της Επιτροπής για το 2001 σχετικά με την πρόοδο της Εσθονίας για την προσχώρησή της στην Ένωση, τα χρηματοδοτικά μέσα που είναι διαθέσιμα για να βοηθηθεί η Εσθονία να υλοποιήσει τις προτεραιότητες αυτές και οι προϋποθέσεις που ισχύουν για την παροχή της εν λόγω βοήθειας. Η εταιρική σχέση για την προσχώρηση αποτελεί τη βάση για ορισμένα μέσα πολιτικής που χρησιμοποιούνται για να βοηθηθούν οι υποψήφιες χώρες στην προετοιμασία τους για την προσχώρηση. Στα εν λόγω μέσα περιλαμβάνονται, μεταξύ άλλων, το αναπροσαρμοσμένο εθνικό πρόγραμμα για την υιοθέτηση του κεκτημένου, το οποίο προετοίμασε η Εσθονία, η διαδικασία προενταξιακής δημοσιονομικής εποπτείας, το προενταξιακό οικονομικό πρόγραμμα, το προενταξιακό σύμφωνο για το οργανωμένο έγκλημα καθώς και τα εθνικά αναπτυξιακά σχέδια, τα αγροτικά αναπτυξιακά σχέδια, μία εθνική στρατηγική για την απασχόληση σύμφωνα με την Ευρωπαϊκή Στρατηγική για την Απασχόληση και τα τομεακά σχέδια που είναι αναγκαία για τη συμμετοχή στα διαρθρωτικά Ταμεία μετά την προσχώρηση και για την εφαρμογή των προγραμμάτων ISPA και SAPARD πριν από την προσχώρηση. Καθένα από τα μέσα αυτά είναι διαφορετικής φύσεως, προετοιμάζεται και εφαρμόζεται βάσει συγκεκριμένων διαδικασιών και μπορεί να τύχει προενταξιακής βοήθειας. Δεν αποτελούν αναπόσπαστο τμήμα της τρέχουσας εταιρικής σχέσης, αλλά οι προτεραιότητες που περιέχουν είναι συμβατές με αυτήν.3. ΑρχέςΟι κυριότεροι τομείς προτεραιοτήτων που έχουν επισημανθεί για κάθε υποψήφιο κράτος αφορούν την ικανότητά του να ανταποκριθεί στα κριτήρια της Κοπεγχάγης, σύμφωνα με τα οποία για την προσχώρηση του υποψήφιου κράτους, απαιτούνται τα εξής:- να έχει επιτύχει τη σταθερότητα των θεσμών που εγγυώνται τη δημοκρατία, το κράτος δικαίου, τα ανθρώπινα δικαιώματα καθώς και το σεβασμό και την προστασία των μειονοτήτων·- να διαθέτει λειτουργική οικονομία της αγοράς καθώς και την ικανότητα αντιμετώπισης των ανταγωνιστικών πιέσεων και των δυνάμεων της αγοράς που υφίστανται στα πλαίσια της Ένωσης·- να είναι σε θέση να αναλάβει τις υποχρεώσεις που απορρέουν από την ιδιότητα του μέλους, συμπεριλαμβανομένης της υιοθέτησης των στόχων της πολιτικής, οικονομικής και νομισματικής ένωσης.Κατά τη σύνοδο της Μαδρίτης, το 1995, το Ευρωπαϊκό Συμβούλιο τόνισε την ανάγκη τα υποψήφια κράτη να προσαρμόσουν τις διοικητικές τους δομές προκειμένου να εξασφαλίζουν την αρμονική λειτουργία των κοινοτικών πολιτικών μετά την προσχώρηση, και στη σύνοδο του Λουξεμβούργου το 1997, τόνισε ότι η ενσωμάτωση του κεκτημένου στο εθνικό δίκαιο είναι αναγκαίο, αλλά δεν είναι καθαυτή επαρκής· πρέπει να εξασφαλίζεται και η εφαρμογή του κεκτημένου στην πράξη. Τα Ευρωπαϊκά Συμβούλια της Φέιρα και του Γκέτεμποργκ, το 2000 και το 2001 αντίστοιχα, επιβεβαίωσαν ότι είναι ζωτικής σημασίας η ικανότητα των υποψηφίων κρατών να εφαρμόζουν και να επιβάλλουν την εφαρμογή του κεκτημένου, και πρόσθεσαν ότι τούτο απαιτεί σημαντικές προσπάθειες από τις υποψήφιες χώρες προς την κατεύθυνση της ενίσχυσης και της μεταρρύθμισης των διοικητικών και δικαστικών τους δομών.4. Προτεραιότητες και ενδιάμεσοι στόχοιΟι περιοδικές εκθέσεις της Επιτροπής δείχνουν, παράλληλα με την πρόοδο που έχει ήδη σημειωθεί, την έκταση των προσπαθειών που πρέπει να συνεχίσουν να καταβάλλουν σε ορισμένους τομείς τα υποψήφια κράτη, ώστε να προετοιμαστούν για την προσχώρηση. Για το λόγο αυτό, κρίνεται σκόπιμο να καθοριστούν ενδιάμεσα στάδια υπό μορφήν προτεραιοτήτων με συγκεκριμένους στόχους που προσδιορίζονται σε συνεργασία με τα ενδιαφερόμενα κράτη. Από την επίτευξη των στόχων αυτών θα εξαρτηθεί τόσο η έκταση της βοήθειας που θα χορηγηθεί όσο και η πρόοδος των ήδη διεξαγόμενων διαπραγματεύσεων με την Εσθονία. Κατά την επιλογή των προτεραιοτήτων που απαριθμούνται στην προσαρμοσμένη εταιρική σχέση για την προσχώρηση, θεωρήθηκε ρεαλιστικό να αναμένεται ότι η Εσθονία θα είναι σε θέση να τις εκπληρώσει ή να τις προωθήσει σημαντικά εντός της προσεχούς διετίας (2002-2003). Στον κατάλογο αυτό υπογραμμίζονται τα θέματα που απαιτούν ιδιαίτερα επείγουσα δράση. Η πρόοδος που σημειώθηκε σχετικά με την επίτευξη των προτεραιοτήτων της εταιρικής σχέσης 1999 για την προσχώρηση, αξιολογείται στην περιοδική έκθεση 2001. Βάσει της αξιολόγησης αυτής, διατυπώθηκαν οι προτεραιότητες της παρούσας εταιρικής σχέσης.Η Εσθονία υπέβαλε μια αναθεωρημένη έκδοση του εθνικού της προγράμματος για την υιοθέτηση του κεκτημένου (ΕΠΥΚ) στις 12 Απριλίου 2001. Στο πρόγραμμα αυτό, καθορίζονται το χρονοδιάγραμμα υλοποίησης των προτεραιοτήτων και των ενδιαμέσων στόχων, βασισμένο στην εταιρική σχέση 1999 για την προσχώρηση, οι αναγκαίες διοικητικές δομές και οι αναγκαίοι χρηματοδοτικοί πόροι.Η εταιρική σχέση για την προσχώρηση καθορίζει τους τομείς προτεραιότητας για την προετοιμασία της προσχώρησης της Εσθονίας. Η Εσθονία οφείλει, εντούτοις, να αντιμετωπίσει όλα τα θέματα που εντοπίζονται στην περιοδική έκθεση 2001. Η Εσθονία πρέπει, ακόμη, να εκπληρώσει όλες τις δεσμεύσεις σχετικά με την προσέγγιση των νομοθεσιών και την εφαρμογή του κεκτημένου, που απορρέουν από την ευρωπαϊκή συμφωνία και εντάσσονται στο πλαίσιο της διαδικασίας διαπραγμάτευσης. Θα πρέπει, ακόμη, να τονιστεί ότι η ενσωμάτωση του κεκτημένου στο εθνικό δίκαιο δεν είναι καθαυτή επαρκής. Πρέπει, ακόμη, να εξασφαλίζεται και η αποτελεσματική εφαρμογή του σε βαθμό ίδιο με αυτόν που ισχύει στην Ένωση. Σε όλους τους τομείς που απαριθμούνται κατωτέρω, είναι αναγκαίο να εφαρμόζεται αξιόπιστα και αποτελεσματικά το κεκτημένο και να επιβάλλεται η εφαρμογή του.Με βάση την ανάλυση της περιοδικής έκθεσης της Επιτροπής, καθορίστηκαν οι ακόλουθες προτεραιότητες και ενδιάμεσοι στόχοι για την Εσθονία. Οι προτεραιότητες αυτές παρουσιάζονται σύμφωνα με τη δομή της περιοδικής έκθεσης(1).Πολιτικά κριτήριαΔημοκρατία και κράτος δικαίου- Συνέχιση της βελτίωσης της αποτελεσματικότητας και της ανεξαρτησίας της δικαστικής εξουσίας. Αντιμετώπιση, ειδικότερα, του φόρτου εργασίας των δικαστηρίων και των συσσωρευμένων υποθέσεων που εκκρεμούν. Βελτίωση της υποδομής ώστε να εξασφαλίζεται η ορθή λειτουργία των δικαστηρίων. Εξασφάλιση της εφαρμογής των αποφάσεων των δικαστηρίων. Βελτίωση της πρόσβασης των πολιτών στη δικαιοσύνη. Διεύρυνση της διαθεσιμότητας της νομικής βοήθειας.Ανθρώπινα δικαιώματα και προστασία των μειονοτήτων- Συνέχιση της ενσωμάτωσης των μη πολιτών με την εφαρμογή συγκεκριμένων μέτρων, όπως η γλωσσική κατάρτιση για τους μη Εσθονούς. Παροχή της αναγκαίας χρηματοδοτικής στήριξης για την υλοποίηση των μέτρων αυτών.- Εξασφάλιση ότι η εφαρμογή της νομοθεσίας σχετικά με τις γλώσσες είναι σύμφωνη τόσο με τα διεθνή πρότυπα όσο και με την ευρωπαϊκή συμφωνία και ότι τηρεί τις αρχές του αιτιολογημένου δημοσίου συμφέροντος και της αναλογικότητας.Οικονομικά κριτήρια- Συνέχιση των προσπαθειών για τη βελτίωση της προσαρμοστικότητας της αγοράς εργασίας, ιδίως με την αναβάθμιση της εκπαίδευσης και της κατάρτισης, ώστε να μειωθεί η ανεργία.- Συνέχιση των προσπαθειών βελτίωσης των συνθηκών δημιουργίας και ανάπτυξης ιδιωτικών επιχειρήσεων.- Εφαρμογή του σχεδίου αναδιάρθρωσης του τομέα του πετρελαιούχου σχιστολίθου.- Ολοκλήρωση της μεταρρύθμισης του γαιοκτησιακού καθεστώτος, με ιδιαίτερη έμφαση στην καταγραφή των αγροτικών γαιών.Ικανότητα ανάληψης των υποχρεώσεων του μέλουςΕλεύθερη κυκλοφορία εμπορευμάτων- Ολοκλήρωση της μεταφοράς και της εφαρμογής των οδηγιών της νέας προσέγγισης και της παραδοσιακής τομεακής νομοθεσίας.- Ενίσχυση του εθνικού συστήματος διαπίστευσης και του συστήματος επιτήρησης της αγοράς· εξασφάλιση ότι λειτουργεί πλήρως η οργάνωση μετρολογίας.- Συνέχιση της θέσπισης κοινοτικών προτύπων (ΕΝ).- Ολοκλήρωση της αναλυτικής εξέτασης της νομοθεσίας στους τομείς που δεν έχουν εναρμονιστεί με το κεκτημένο προκειμένου να διασφαλισθεί ότι συμφωνεί με τα άρθρα 28-30 της συνθήκης, και ολοκλήρωση των διοικητικών ρυθμίσεων για τη μελλοντική παρακολούθηση στον τομέα αυτό.Ελεύθερη κυκλοφορία προσώπων- Όσον αφορά τους επαγγελματικούς τίτλους που αποκτήθηκαν πριν από την εναρμόνιση, η Εσθονία θα πρέπει να δώσει προτεραιότητα στην εισαγωγή μέτρων που θα εγγυώνται ότι όλοι οι ασκούντες επάγγελμα μπορούν, μετά την προσχώρηση, να πληρούν τις προϋποθέσεις που ορίζονται στις οδηγίες.- Ολοκλήρωση της ευθυγράμμισης της αμοιβαίας αναγνώρισης των επαγγελματικών τίτλων και των διπλωμάτων και συνέχιση των προσπαθειών σχετικά με την εισαγωγή των απαιτούμενων διοικητικών δομών, την εκπαίδευση και τα προγράμματα κατάρτισης.- Ενίσχυση των διοικητικών δομών για το συντονισμό της κοινωνικής ασφάλισης.Ελεύθερη παροχή υπηρεσιών- Ολοκλήρωση της ευθυγράμμισης της νομοθεσίας για τις χρηματοπιστωτικές υπηρεσίες.- Ενίσχυση της εποπτείας των χρηματοπιστωτικών υπηρεσιών, ιδίως των αγορών κινητών αξιών.- Ολοκλήρωση της ευθυγράμμισης της νομοθεσίας σχετικά με την προστασία των δεδομένων, ενίσχυση και διασφάλιση της ανεξαρτησίας του εποπτικού φορέα.Ελεύθερη κυκλοφορία κεφαλαίων- Ιδιαίτερα επείγουσα δράση: ευθυγράμμιση της νομοθεσίας για τα συστήματα πληρωμών και εξασφάλιση της ουσιαστικής εφαρμογής της.- Ευθυγράμμιση της νομοθεσίας για τις άμεσες επενδύσεις στους τομείς οι οποίοι εξακολουθούν να υπόκεινται σε περιορισμούς (ασφαλιστικές υπηρεσίες).- Εξασφάλιση της συμμόρφωσης προς τις συστάσεις της ειδικής ομάδας χρηματοοικονομικής δράσης.- Πλήρης ευθυγράμμιση της νομοθεσίας με τη δεύτερη οδηγία κατά της νομιμοποίησης προσόδων από παράνομες δραστηριότητες.Εταιρικό δίκαιο- Ιδιαίτερα επείγουσα δράση: Ολοκλήρωση της ευθυγράμμισης σχετικά με τα δικαιώματα διανοητικής και βιομηχανικής ιδιοκτησίας, και ενίσχυση της διοικητικής και δικαστικής ικανότητας με σκοπό την αντιμετώπιση της πειρατείας και της παραποίησης/απομίμησης.Πολιτική ανταγωνισμού- Εξασφάλιση της επιβολής της εφαρμογής των κανόνων για την καταπολέμηση των trust και τις κρατικές ενισχύσεις· αύξηση της συνειδητοποίησης των κανόνων από όλους τους παράγοντες της αγοράς και τους χορηγούς βοήθειας· ένταση της κατάρτισης της δικαστικής εξουσίας σε θέματα ανταγωνισμού.Γεωργία- Ενίσχυση των διοικητικών δομών που απαιτούνται για τον σχεδιασμό, την εφαρμογή, τη διαχείριση, την παρακολούθηση, τον έλεγχο και την αξιολόγηση των προγραμμάτων αγροτικής ανάπτυξης που χρηματοδοτεί η Κοινότητα.- Αναβάθμιση της ικανότητας της γεωργικής διοίκησης και ολοκλήρωση της προετοιμασίας για την τήρηση και την πρακτική εφαρμογή των μηχανισμών διαχείρισης της κοινής γεωργικής πολιτικής, ιδίως του Ολοκληρωμένου Συστήματος Διαχείρισης και Ελέγχου και της Υπηρεσίας Πληρωμών, καθώς και για την εφαρμογή και την επιβολή εφαρμογής της κτηνιατρικής νομοθεσίας, της φυτοϋγειονομικής νομοθεσίας και της νομοθεσίας για την ασφάλεια των τροφίμων.- Ολοκλήρωση της αναβάθμισης της βιομηχανίας επεξεργασίας τροφίμων, ιδίως στον τομέα των γαλακτοκομικών προϊόντων, του κρέατος και των ψαριών, σύμφωνα με τα κοινοτικά πρότυπα για την ασφάλεια των τροφίμων· ενίσχυση των διοικητικών υπηρεσιών για τον έλεγχο των ειδών διατροφής.- Ολοκλήρωση του συστήματος αναγνώρισης ζώων· εφαρμογή συστημάτων ποιοτικού ελέγχου της ποιότητας των τροφίμων (σύστημα ανάλυσης κινδύνου και σημαντικά σημεία ελέγχου, HACCP), επεξεργασία ζωικών αποβλήτων και προγράμματα ελέγχου των καταλοίπων και των ζωικών ασθενειών που μεταδίδονται στον άνθρωπο.- Ολοκλήρωση της ευθυγράμμισης της κτηνιατρικής και φυτοϋγειονομικής νομοθεσίας και αναβάθμιση των διατάξεων ελέγχου, με ιδιαίτερη έμφαση στη βελτίωση των ικανοτήτων των εργαστηρίων, με σκοπό την εκπλήρωση των υποχρεώσεων ελέγχου της εγχώριας παραγωγής και στα μελλοντικά εξωτερικά σύνορα.- Πλήρης μεταφορά στο εσωτερικό δίκαιο της νομοθεσίας για τις μεταδοτικές σπογγώδεις εγκεφαλοπάθειες, τα φυτοϋγειονομικά "διαβατήρια", τα ανώτατα όρια καταλοίπων, την διατροφή των ζώων και τη διασφάλιση της τυπικής και ουσιαστικής εφαρμογής, συμπεριλαμβανομένης της ανίχνευσης ζωικών ασθενειών, και δη των μεταδοτικών σπογγωδών εγκεφαλοπαθειών, σύμφωνα με το κεκτημένο.Αλιεία- Ολοκλήρωση της δημιουργίας καταλλήλων διοικητικών δομών με επαρκείς θεσμικούς πόρους και εξοπλισμό σε κεντρικό και περιφερειακό επίπεδο που να εγγυώνται την εφαρμογή της κοινής αλιευτικής πολιτικής, συμπεριλαμβανομένων της διαχείρισης των πόρων, του ελέγχου και της παρακολούθησης των αλιευτικών δραστηριοτήτων, της πολιτικής της αγοράς, των διαρθρωτικών προγραμμάτων που συγχρηματοδοτούνται από το χρηματοδοτικό μέσο καθοδήγησης της αλιείας, ενός νηολογίου αλιευτικών σκαφών και ενός σχεδίου διαχείρισης της ικανότητας του στόλου σύμφωνα με τους διαθέσιμους πόρους.Πολιτική μεταφορών- Ολοκλήρωση της ευθυγράμμισης της νομοθεσίας για τις θαλάσσιες μεταφορές, λαμβανομένης υπόψη της πιο πρόσφατης εξέλιξής της και ιδίως ενίσχυση της εφαρμογής των προτύπων ασφάλειας στη θάλασσα και περαιτέρω ενίσχυση της σχετικής διοικητικής ικανότητας ούτως ώστε να βελτιωθούν οι επιδόσεις του εσθονικού στόλου ως κράτους σημαίας.- Ολοκλήρωση της ευθυγράμμισης της νομοθεσίας και ενίσχυση της διοικητικής ικανότητας στον τομέα της εσωτερικής ναυσιπλοΐας, των οδικών μεταφορών, ιδίως όσον αφορά την οδική ασφάλεια, τη μεταφορά επικίνδυνων προϊόντων και τη φορολόγηση, καθώς και των σιδηροδρομικών μεταφορών με σκοπό την εφαρμογή του αναθεωρημένου κεκτημένου στον τομέα των σιδηροδρόμων, ιδίως με τη σύσταση ενός ανεξάρτητου φορέα κατανομής των ικανοτήτων και τιμολόγησης· ολοκλήρωση της ευθυγράμμισης της νομοθεσίας στον τομέα των αεροπορικών μεταφορών, και ιδίως σύσταση μίας ανεξάρτητης αρχής έρευνας των αεροπορικών ατυχημάτων.Φορολογία- Ολοκλήρωση της ευθυγράμμισης της νομοθεσίας με το κεκτημένο στον τομέα του ΦΠΑ (μηδενικός συντελεστής και του μεταβατικού συστήματος ΦΠΑ), των ειδικών φόρων κατανάλωσης και της άμεσης φορολογίας.- Διασφάλιση της συμμόρφωσης της νομοθεσίας προς τις αρχές του κώδικα δεοντολογίας για τη φορολόγηση των επιχειρήσεων.- Ενίσχυση της διοικητικής ικανότητας και των διαδικασιών ελέγχου και βελτίωση της διοικητικής συνεργασίας και της αμοιβαίας συνδρομής.- Ανάπτυξη συστημάτων ΤΠ που να επιτρέπουν την ανταλλαγή ηλεκτρονικών δεδομένων με την Κοινότητα και τα κράτη μέλη της.- Εφαρμογή της οδηγίας για την κατοχή και την κυκλοφορία προϊόντων που υπόκεινται σε ειδικούς φόρους κατανάλωσης.Στατιστικές- Περαιτέρω βελτίωση της ποιότητας και της κάλυψης των στατιστικών· εξασφάλιση επαρκών πόρων για την περαιτέρω ενίσχυση των ικανοτήτων στον τομέα των στατιστικών και σε περιφερειακό επίπεδο.Απασχόληση και κοινωνικές υποθέσεις- Ολοκλήρωση της ευθυγράμμισης και εξασφάλιση της ορθής εφαρμογής της κοινοτικής νομοθεσίας, ιδίως όσον αφορά την ίση μεταχείριση μεταξύ ανδρών και γυναικών. Ενίσχυση της ικανότητας των οργάνων επιβολής της νομοθεσίας, ιδίως της εθνικής επιθεώρησης εργασίας και εξασφάλιση της συνοχής και του συντονισμού μεταξύ τους. Έγκριση νομοθεσίας κατά των διακρίσεων και ανάπτυξη χρονοδιαγράμματος για την εφαρμογή της.- Ολοκλήρωση της μεταφοράς στο εθνικό δίκαιο και συνέχιση της εφαρμογής του κεκτημένου σχετικά με τη δημόσια υγεία και ανάπτυξη ενός εθνικού συστήματος επιτήρησης και ελέγχου.- Συνέχιση της στήριξης των προσπαθειών των κοινωνικών εταίρων για τη δημιουργία ικανότητας, ιδίως ενόψει του μελλοντικού τους ρόλου στην εκπόνηση και την εφαρμογή της πολιτικής απασχόλησης και της κοινωνικής πολιτικής της Κοινότητας, περιλαμβανομένου και του Ευρωπαϊκού Κοινωνικού Ταμείου, κυρίως μέσω αυτόνομου διμερούς κοινωνικού διαλόγου.- Εκπόνηση εθνικής στρατηγικής, συμπεριλαμβανομένης της συλλογής δεδομένων, με σκοπό τη μελλοντική συμμετοχή στην ευρωπαϊκή στρατηγική για την κοινωνική ένταξη.Ενέργεια- Συνέχιση των προετοιμασιών για την εσωτερική ενεργειακή αγορά και ευθυγράμμιση της νομοθεσίας με τις οδηγίες για την ηλεκτρική ενέργεια και το φυσικό αέριο· δημιουργία ενός ανεξάρτητου συστήματος μεταφοράς (ηλεκτρικής ενέργειας)· εξάλειψη των υφισταμένων στρεβλώσεων των τιμών και προσαρμογή των επιπέδων ανοίγματος της αγοράς σύμφωνα με το κεκτημένο.- Ενίσχυση της διοικητικής ικανότητας της ανεξάρτητης ρυθμιστικής αρχής του ενεργειακού τομέα.- Επίτευξη προόδου όσον αφορά τη δημιουργία αποθεμάτων πετρελαίου, συμπεριλαμβανομένων των αναγκαίων επενδύσεων, προς το επίπεδο των 90 ημερών, και ανάπτυξη ικανοποιητικών διοικητικών δομών.- Βελτίωση της ενεργειακής απόδοσης, προώθηση της χρήσης ανανεώσιμων πηγών ενέργειας και ενίσχυση των αρμόδιων οργανισμών στον τομέα αυτό.- Εφαρμογή των συστάσεων που περιέχονται στην έκθεση του Συμβουλίου για την πυρηνική ασφάλεια στο πλαίσιο της διεύρυνσης, με ιδιαίτερη προσοχή στις προτεραιότητες που εκτίθενται στην εν λόγω έκθεση.Τηλεπικοινωνίες και τεχνολογίες των πληροφοριών- Ολοκλήρωση της μεταφοράς και εφαρμογής του κεκτημένου, συμπεριλαμβανομένης της αποδεσμοποίησης του τοπικού βρόχου· εξασφάλιση αποτελεσματικής λειτουργίας της απελευθερωμένης αγοράς μέσω της ρύθμισης των διασυνδέσεων και της διαθεσιμότητας των εγκαταστάσεων επιλογής φορέα.Πολιτική στον πολιτιστικό και οπτικοακουστικό τομέα- Ενίσχυση της διοικητικής ικανότητας και του συντονισμού των σχετικών φορέων ώστε να εξασφαλίζεται η εφαρμογή του κεκτημένου.Περιφερειακή πολιτική και συντονισμός των διαρθρωτικών μέσων- Εξασφάλιση αποτελεσματικού διυπουργικού συντονισμού και εταιρική σχέση με στόχο τόσο τον προγραμματισμό όσο και την εφαρμογή· προετοιμασία ενιαίου εγγράφου προγραμματισμού που θα συμφωνεί με τους κανονισμούς των διαρθρωτικών ταμείων, συμπεριλαμβανομένης της εκ των προτέρων αξιολόγησης.- Εξασφάλιση ότι η ορισθείσα αρχή διαχείρισης και οι αρχές πληρωμών θα δημιουργήσουν σταδιακά τις ικανότητες που θα τους επιτρέπουν, με την προσχώρηση, να ανταποκρίνονται στις υποχρεώσεις τους και να ασκούν τα καθήκοντα που τους έχουν ανατεθεί σύμφωνα με τους κανονισμούς των διαρθρωτικών ταμείων.- Δημιουργία συστημάτων αξιολόγησης και παρακολούθησης· ευθυγράμμιση των διαδικασιών δημοσιονομικής διαχείρισης και ελέγχου με τις συγκεκριμένες απαιτήσεις των κανονισμών των διαρθρωτικών ταμείων.- Ανάπτυξη της τεχνικής προετοιμασίας έργων επιλέξιμων για τη χορήγηση βοήθειας από τα διαρθρωτικά ταμεία και τα ταμεία συνοχής.Περιβάλλον- Ολοκλήρωση της μεταφοράς του κεκτημένου, με ιδιαίτερη έμφαση στην ποιότητα των υδάτων και τη διαχείριση των αποβλήτων.- Συνέχιση της εφαρμογής του κεκτημένου, ειδικότερα όσον αφορά την υγειονομική ταφή των αποβλήτων (εκπόνηση σχεδίων διαχείρισης αποβλήτων και εξεύρεση βιώσιμων λύσεων για τη διάθεση αποβλήτων από εξορύξεις, την καύση και την διύλιση των πετρελαιούχων σχιστολίθων) την απόρριψη επικίνδυνων ουσιών στο υδάτινο περιβάλλον (εκπόνηση προγραμμάτων μείωσης της ρύπανσης και εξασφάλιση της παρακολούθησης) και τη ρύπανση από νιτρικά ιόντα γεωργικής προέλευσης· ενίσχυση των προσπαθειών αντιμετώπισης των μικροβιολογικών παραμέτρων για το πόσιμο ύδωρ.- Συνέχιση της ενίσχυσης της διοικητικής ικανότητας, ειδικότερα σε περιφερειακό και τοπικό επίπεδο.- Συνέχιση της ενσωμάτωσης των απαιτήσεων της περιβαλλοντικής προστασίας στον καθορισμό και την εφαρμογή όλων των άλλων τομεακών πολιτικών με σκοπό την προώθηση της βιώσιμης ανάπτυξης.Προστασία των καταναλωτών και της υγείας- Ολοκλήρωση της ευθυγράμμισης της νομοθεσίας και ενίσχυση των αρχών εποπτείας της αγοράς και της επιβολής της νομοθεσίας.Συνεργασία στους τομείς της δικαιοσύνης και των εσωτερικών υποθέσεων- Εξασφάλιση της εφαρμογής του σχεδίου δράσης Σένγκεν.- Βελτίωση του συντονισμού μεταξύ των οργάνων επιβολής του νόμου και της δικαστικής εξουσίας· συνέχιση της καταπολέμησης του οργανωμένου εγκλήματος· ενίσχυση της ικανότητας αντιμετώπισης της νομιμοποίησης εσόδων από παράνομες δραστηριότητες.- Συνέχιση της προετοιμασίας για τη μελλοντική συμμετοχή της χώρας στο Σύστημα Πληροφοριών Σένγκεν με την ανάπτυξη εθνικών βάσεων δεδομένων και μητρώων.- Λήψη των αναγκαίων μέτρων για να εξασφαλισθεί η εφαρμογή των κοινοτικών μέσων στον τομέα της δικαστικής συνεργασίας για αστικές υποθέσεις.- Συνέχιση της μάχης κατά των ναρκωτικών με την εφαρμογή εθνικής στρατηγικής για τα ναρκωτικά και με την ενίσχυση των διοικητικών οργάνων που εμπλέκονται στην εφαρμογή της· προετοιμασίες για την πλήρη συμμετοχή στο Ευρωπαϊκό Κέντρο Παρακολούθησης των Ναρκωτικών και της Τοξικομανίας.- Ευθυγράμμιση της νομοθεσίας για τις θεωρήσεις, τη νόμιμη μετανάστευση και το άσυλο· εφαρμογή των νομοθεσιών για τα σύνορα και τη μετανάστευση ώστε να προλαμβάνεται η παράνομη μετανάστευση· δέουσα εφαρμογή της Πράξης περί Προσφύγων.- Οριοθέτηση των συνόρων με τη Ρωσία· ενίσχυση της διαχείρισης του ελέγχου των συνόρων, συμπεριλαμβανομένης της επιθεώρησης στη θάλασσα.- Ολοκλήρωση της ευθυγράμμισης της νομοθεσίας με τη σύμβαση για την προστασία των οικονομικών συμφερόντων των Κοινοτήτων και τα πρωτόκολλά της.Τελωνειακή Ένωση- Εξασφάλιση της αποτελεσματικής εφαρμογής των δασμών και των συναφών μέτρων· ευθυγράμμιση περαιτέρω της νομοθεσίας σχετικά με τα πολιτιστικά αγαθά και τις ψυχοτρόπες ουσίες· συνέχιση της καταπολέμησης της απάτης και της διαφθοράς· συνέχιση της εφαρμογής της πολιτικής περί τελωνειακής δεοντολογίας.- Ενίσχυση της διοικητικής και λειτουργικής ικανότητας συμπεριλαμβανομένου του μεθοριακού ελέγχου· ανάπτυξη ικανότητας για την είσπραξη εσόδων και για όλες τις τελωνειακές διαδικασίες που σχετίζονται με τους δασμούς· βελτίωση του συντονισμού μεταξύ των αρμοδίων φορέων σχετικά με την επιβολή και την είσπραξη των δασμών· βελτίωση της ικανότητας των τελωνειακών εργαστηρίων.- Συνέχιση της εφαρμογής της στρατηγικής ΤΠ της τελωνειακής διοίκησης της Εσθονίας· ανάπτυξη συστημάτων ΤΠ που θα επιτρέπουν την ανταλλαγή ηλεκτρονικών δεδομένων μεταξύ της Κοινότητας και της Εσθονίας.Εξωτερικές σχέσεις- Λήψη των αναγκαίων μέτρων που εγγυώνται ότι οι διεθνείς συνθήκες ή συμφωνίες, συμπεριλαμβανομένων των διμερών επενδυτικών συμφωνιών, οι οποίες δεν συμβιβάζονται με το κεκτημένο αποτελούν το αντικείμενο επαναδιαπραγμάτευσης ή τερματίζονται με την προσχώρηση.Δημοσιονομικός έλεγχος- Εξασφάλιση της εφαρμογής της νέας νομοθεσίας για τον εσωτερικό δημοσιονομικό έλεγχο. Συνέχιση της ανάπτυξης μονάδων εσωτερικού/λογιστικού ελέγχου σε όλα τα κέντρα δαπανών· ενίσχυση της υποχρέωσης λογοδοσίας της διεύθυνσης και της λειτουργίας του δημοσιονομικού ελέγχου μέσω της εξασφάλισης επαρκούς προσωπικού, εκπαίδευσης και εξοπλισμού.- Ολοκλήρωση του νομοθετικού πλαισίου για τον εξωτερικό λογιστικό έλεγχο· επισημοποίηση των σχέσεων εργασίας μεταξύ του ανώτατου ελεγκτικού οργάνου και του Κοινοβουλίου.- Έναρξη της ουσιαστικής συνεργασίας με την OLAF μέσω του ορισθέντος κεντρικού σημείου επαφής.- Ενίσχυση της καταπολέμησης της απάτης.- Συνέχιση των προσπαθειών για την εξασφάλιση της ορθής χρησημοποίησης, ελέγχου, παρακολούθησης και αξιολόγησης της κοινοτικής προενταξιακής χρηματοδότησης, ως βασικού δείκτη της ικανότητας της Εσθονίας να εφαρμόσει το κεκτημένο σχετικά με το δημοσιονομικό έλεγχο.5. ΠρογραμματισμόςΓια το διάστημα 2000-2006, παράλληλα με το Phare, η χρηματοδοτική βοήθεια προς την Εσθονία περιλαμβάνει και τη στήριξη προενταξιακών μέτρων αγροτικής και γεωργικής ανάπτυξης στο πλαίσιο του προενταξιακού μέσου SAPARD [κανονισμός (ΕΚ) αριθ. 1268/1999 του Συμβουλίου, ΕΕ L 161 της 26.6.1999, σ. 87], και τη στήριξη έργων υποδομής στον τομέα του περιβάλλοντος και των μεταφορών στο πλαίσιο του διαρθρωτικού μέσου ISPA [κανονισμός (ΕΚ) αριθ. 1267/1999 του Συμβουλίου, ΕΕ L 161 της 26.6.1999, σ. 73], το οποίο δίδει προτεραιότητα σε μέτρα παρόμοια με εκείνα του ταμείου συνοχής για την προενταξιακή περίοδο. Δυνάμει των εθνικών αυτών επιχορηγήσεων, η Εσθονία, μπορεί επίσης να χρηματοδοτεί μέρος της συμμετοχής της σε κοινοτικά προγράμματα, συμπεριλαμβανομένων των προγραμμάτων-πλαίσιο για την έρευνα και την τεχνολογική ανάπτυξη και προγραμμάτων στους τομείς της εκπαίδευσης και των επιχειρήσεων. Εξάλλου, η Εσθονία θα έχει πρόσβαση στη χρηματοδότηση από πολυκρατικά και οριζόντια προγράμματα που έχουν άμεση σχέση με το κεκτημένο. Όλα τα επενδυτικά έργα συγχρηματοδοτούνται συστηματικά από τα υποψήφια κράτη. Η Επιτροπή συνεργάζεται από το 1998 με την Ευρωπαϊκή Τράπεζα Επενδύσεων και με τα διεθνή χρηματοπιστωτικά ιδρύματα, ιδίως με την Ευρωπαϊκή Τράπεζα Ανασυγκρότησης και Ανάπτυξης και με την Παγκόσμια Τράπεζα, προκειμένου να διευκολύνεται η συγχρηματοδότηση των έργων που σχετίζονται με τις προενταξιακές προτεραιότητες.6. ΠροϋποθέσειςΗ κοινοτική βοήθεια για τη χρηματοδότηση έργων από τα τρία προενταξιακά μέσα, τουτέστιν το Phare, το ISPA και το SAPARD, προϋποθέτει την τήρηση, εκ μέρους της Εσθονίας, των υποχρεώσεών της που απορρέουν από την ευρωπαϊκή συμφωνία, την περαιτέρω πρόοδο προς την κατεύθυνση της εκπλήρωσης των κριτηρίων της Κοπεγχάγης, και ιδίως, την πρόοδο όσον αφορά την τήρηση των ειδικών προτεραιοτήτων που καθορίζονται στην παρούσα αναθεωρημένη εταιρική σχέση για την προσχώρηση. Η μη τήρηση αυτών των γενικών προϋποθέσεων θα μπορούσε να οδηγήσει το Συμβούλιο να αποφασίσει την αναστολή της χρηματοδοτικής βοήθειας βάσει του άρθρου 4 του κανονισμού (ΕΚ) αριθ. 622/98.7. ΠαρακολούθησηΗ εφαρμογή της εταιρικής σχέσης για την προσχώρηση παρακολουθείται στο πλαίσιο της ευρωπαϊκής συμφωνίας. Όπως τονίστηκε κατά το Ευρωπαϊκό Συμβούλιο του Λουξεμβούργου, είναι σημαντικό να εξακολουθήσουν τα όργανα της ευρωπαϊκής συμφωνίας να αποτελούν το πλαίσιο εντός του οποίου μπορεί να εξετάζονται η υιοθέτηση και η εφαρμογή του κεκτημένου. Τα σχετικά τμήματα της εταιρικής σχέσης για την προσχώρηση, συζητούνται στις αρμόδιες υποεπιτροπές. Η επιτροπή σύνδεσης συζητεί τις γενικές εξελίξεις, την επιτελούμενη πρόοδο και τα προβλήματα που ανακύπτουν όσον αφορά την τήρηση των προτεραιοτήτων και την επίτευξη των ενδιαμέσων στόχων της εταιρικής σχέσης καθώς και τα ειδικότερα θέματα που της υποβάλλουν οι υποεπιτροπές.Η επιτροπή διαχείρισης του Phare μεριμνά ώστε οι ενέργειες που χρηματοδοτούνται βάσει των τριών προενταξιακών μέσων, δηλάδη του Phare, του ISPA και του SAPARD, να είναι συμβατές μεταξύ τους καθώς και με τις εταιρικές σχέσεις για την προσχώρηση, όπως προβλέπεται στον συντονιστικό κανονισμό [κανονισμός (ΕΚ) αριθ. 1266/1999 του Συμβουλίου, ΕΕ L 161 της 26.6.1999, σ. 68].Η εταιρική σχέση για την προσχώρηση θα εξακολουθήσει να τροποποιείται, οσάκις απαιτείται, σύμφωνα με το άρθρο 2 του κανονισμού (ΕΚ) αριθ. 622/98.(1) Η σειρά παρουσίασης είναι αυτή που χρησιμοποιείται στην περιοδική έκθεση 2000.


Avis juridique important

|

31991D0613

91/613/ΕΟΚ: Απόφαση του Συμβουλίου της 28ης Οκτωβρίου 1991 για τη σύναψη συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας για την καθιέρωση συνεργασίας στον τομέα της εκπαίδευσης και της κατάρτισης στο πλαίσιο του προγράμματος Erasmus

Επίσημη Εφημερίδα αριθ. L 332 της 03/12/1991 σ. 0021 - 0021

ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Οκτωβρίου 1991 για τη σύναψη συμφωνίας μεταξύ της Ευρωπαϊκής  Οικονομικής Κοινότητας και της Δημοκρατίας της Ισλανδίας για την καθιέρωση συνεργασίας στον τομέα  της εκπαίδευσης και της κατάρτισης στο πλαίσιο του προγράμματος Erasmus (91/613/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), Εκτιμώντας: ότι με την απόφαση 87/327/ΕΟΚ (3), όπως τροποποιήθηκε από την απόφαση 89/663/ΕΟΚ (4), το Συμβούλιο  ενέκρινε το κοινοτικό πρόγραμμα δράσης για την κινητικότητα των φοιτητών (Erasmus) 7 ότι, στις 5 Νοεμβρίου 1990, το Συμβούλιο εξουσιοδότησε την Επιτροπή να διαπραγματευθεί με τις χώρες  ΕΖΕΣ και το Λιχτενστάιν, σύμφωνα με ειδικές διαπραγματευτικές οδηγίες, διμερείς συμφωνίες με στόχο  τη συνεργασία στον τομέα της εκπαίδευσης και της κατάρτισης στο πλαίσιο του προγράμματος Erasmus 7 ότι η συμφωνία συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της  Ισλανδίας, λόγω της φύσης της, εμπλουτίζει την επίδραση του προγράμματος Erasmus έτσι ώστε να  αναπτύσσεται η διαπανεπιστημιακή συνεργασία και να ενισχύεται το επίπεδο των επαγγελματικών  προσόντων του ανθρώπινου δυναμικού στην Ευρώπη, ΑΠΟΦΑΣΙΖΕΙ: Άρθρο 1 Η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας για την  καθιέρωση συνεργασίας στον τομέα της εκπαίδευσης και της κατάρτισης στα πλαίσια του προγράμματος  Erasmus εγκρίνεται εξ ονόματος της Κοινότητας. Το κείμενο της συμφωνίας επισυνάπτεται στην παρούσα απόφαση. Άρθρο 2 Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 13 της συμφωνίας  (5). Λουξεμβούργο, 28 Οκτωβρίου 1991. Για το Συμβούλιο Ο Πρόεδρος J. M. M. RITZEN (1) EE ariu. C 127 της 17. 5. 1991, σ. 3. (2) Γνώμη που διατυπώθηκε στις 24 Οκτωβρίου 1991 (δεν έχει ακόμα δημοσιευθεί στην Επίσημη  Εφημερίδα). (3) ΕΕ αριθ. L 166 της 25. 6. 1987, σ. 20. (4) ΕΕ αριθ. L 395 της 30. 12. 1989, σ. 23. (5) Βλέπε σ. 71 της παρούσας Επίσημης Εφημερίδας.


Avis juridique important

|

32001D0404

2001/404/ΕΚ: Απόφαση του Συμβουλίου, της 28ης Μαΐου 2001, για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Αργεντινής σύμφωνα με το άρθρο XXVIII της γενικής συμφωνίας δασμών και εμπορίου (ΓΣΔΕ) 1994 για την τροποποίηση των παραχωρήσεων όσον αφορά το σκόρδο που προβλέπονται στον πίνακα CXL ο οποίος προσαρτάται στην ΓΣΔΕ

Επίσημη Εφημερίδα αριθ. L 142 της 29/05/2001 σ. 0007 - 0007

Απόφαση του Συμβουλίουτης 28ης Μαΐου 2001για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Αργεντινής σύμφωνα με το άρθρο XXVIII της γενικής συμφωνίας δασμών και εμπορίου (ΓΣΔΕ) 1994 για την τροποποίηση των παραχωρήσεων όσον αφορά το σκόρδο που προβλέπονται στον πίνακα CXL ο οποίος προσαρτάται στην ΓΣΔΕ(2001/404/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με την πρώτη πρόταση του άρθρου 300 παράγραφος 2,την πρόταση της Επιτροπής,Εκτιμώντας τα ακόλουθα:(1) Στις 2 Μαΐου του 2000, το Συμβούλιο εξουσιοδότησε την Επιτροπή να αρχίσει διαπραγματεύσεις και διαβουλεύσεις με τα μέλη του ΠΟΕ δυνάμει του άρθρου XXVIII της ΓΣΔΕ 1994 με σκοπό την τροποποίηση του παγιωμένου δασμού για το σκόρδο.(2) Η Επιτροπή διεξήγαγε τις διαπραγματεύσεις σε συνεννόηση με την επιτροπή 133 και στο πλαίσιο των οδηγιών διαπραγματεύσεων που εκδόθηκαν από το Συμβούλιο.(3) Οι διαπραγματεύσεις με την Δημοκρατία της Αργεντινής, το μοναδικό μέλος του ΠΟΕ που έχει ουσιαστικό συμφέρον όσον αφορά το οικείο προϊόν, ολοκληρώθηκαν με επιτυχία.(4) Συνεπώς, πρέπει να εγκριθεί η συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Αργεντινής όσον αφορά τις τροποποιήσεις των παραχωρήσεων για το σκόρδο.(5) Τα μέτρα που απαιτούνται για την εφαρμογή της παρούσας απόφασης, πρέπει να εκδοθούν σύμφωνα με τη διαδικασία διαχείρισης που θεσπίζεται στο άρθρο 46 του κανονισμού (ΕΟΚ) αριθ. 2200/96(1),ΑΠΟΦΑΣΙΖΕΙ:Άρθρο 1Εγκρίνεται εκ μέρους της Κοινότητας η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Αργεντινής σύμφωνα με το άρθρο XXVIII της γενικής συμφωνίας δασμών και εμπορίου (ΓΣΔΕ) 1994 για την τροποποίηση των παραχωρήσεων όσον αφορά το σκόρδο που προβλέπονται στον πίνακα CXL ο οποίος προσαρτάται στην ΓΣΔΕ.Το κείμενο της συμφωνίας προσαρτάται στην παρούσα απόφαση.Άρθρο 2Η Επιτροπή, επικουρούμενη από την επιτροπή που ιδρύθηκε βάσει του άρθρου 45 του κανονισμού (ΕΚ) αριθ. 2200/96, εγκρίνει τα αναγκαία μέτρα για τη διαχείριση των δασμολογικών ποσοστώσεων που προβλέπονται στη συμφωνία σύμφωνα με τη διαδικασία του άρθρου 46 του εν λόγω κανονισμού.Άρθρο 3Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα(2).Άρθρο 4Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 28 Μαΐου 2001.Για το ΣυμβούλιοΟ ΠρόεδροςT. Bodström(1) ΕΕ L 297 της 21.11.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2826/2000 (ΕΕ L 328 της 23.12.2000, σ. 2).(2) Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων.


Avis juridique important

|

31997D0833

97/833/ΕΚ: Απόφαση του Συμβουλίου της 11ης Δεκεμβρίου 1997 για την καθιέρωση της διαδικασίας υιοθέτησης της κοινοτικής θέσης στα πλαίσια της Μεικτής Επιτροπής της τελωνειακής ένωσης που έχει συσταθεί με την απόφαση αριθ. 1/95 του συμβουλίου σύνδεσης ΕΚ-Τουρκίας σχετικά με την εφαρμογή της οριστικής φάσης της τελωνειακής ένωσης

Επίσημη Εφημερίδα αριθ. L 345 της 16/12/1997 σ. 0052 - 0052

ΑΠΟΦΑΣΗ ΤΟΥ ΣΥΜΒΟΥΛΙΟΥ της 11ης Δεκεμβρίου 1997 για την καθιέρωση της διαδικασίας υιοθέτησης της κοινοτικής θέσης στα πλαίσια της μεικτής επιτροπής της τελωνειακής ένωσης που έχει συσταθεί με την απόφαση αριθ. 1/95 του συμβουλίου σύνδεσης ΕΚ-Τουρκίας σχετικά με την εφαρμογή της οριστικής φάσης της τελωνειακής ένωσης (97/833/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),Εκτιμώντας:ότι, με την απόφαση αριθ. 1/95 (3), το συμβούλιο σύνδεσης ΕΚ-Τουρκίας συνέστησε τη μεικτή επιτροπή της τελωνειακής ένωσης 7 ότι αυτή η επιτροπή μπορεί να διατυπώσει συστάσεις προς το συμβούλιο σύνδεσης και διαθέτει το δικαίωμα να αποφασίζει, στις περιπτώσεις που προβλέπονται από την απόφαση αριθ. 1/95 7ότι, ενόψει των μέτρων που καλείται να λαμβάνει η μεικτή επιτροπή, κρίνεται αναγκαίο να καθοριστούν οι λεπτομέρειες για την υιοθέτηση των κοινών θέσεων με βάση τις οποίες η Κοινότητα, που εκρποσωπείται από την Επιτροπή στο πλαίσιο της μεικτής επιτροπής, θα δεσμεύεται έναντι της Τουρκίας 7ότι η μεικτή επιτροπή καλείται να παρεμβαίνει για να εξασφαλίζει την ορθή λειτουργία της τελωνειακής ένωσης και να εγγυάται την ελευθερία των εμπορικών συναλλαγών μεταξύ των μερών 7 ότι εκ των ανωτέρω συνάγεται ότι οι κοινές θέσεις που θα υιοθετεί η Κοινότητα υπάγονται στο πεδίο εφαρμογής του άρθρου 113 της συνθήκης και ότι η προβλεπόμενη από το εν λόγω άρθρο διαδικασία εφαρμόζεται κατ' αρχήν 7ότι, ωστόσο, ενδείκνυται να προβλεφθεί, ότι όταν η κοινή θέση αφορά την εφαρμογή κοινοτικής νομοθεσίας, μέσω, κατά περίπτωση, τεχνικών προσαρμογών ή την εξέταση μιας συμπεριφοράς που αντίκειται προς τους κανόνες του ανταγωνισμού, εκδίδεται από την Επιτροπή,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Η θέση της Κοινότητας στο πλαίσιο της μεικτής επιτροπής της τελωνειακής ένωσης εκδίδεται από το Συμβούλιο που αποφασίζει με ειδική πλειοψηφία, μετά από πρόταση της Επιτροπής, με την επιφύλαξη του άρθρου 2.Άρθρο 2 Η θέση της Κοινότητας στο πλαίσιο της μεικτής επιτροπής της τελωνειακής ένωσης εκδίδεται από την Επιτροπή όταν αφορά την υιοθέτηση, από την Τουρκία, νομοθεσίας που αποσκοπεί στη μεταφορά κοινοτικών πράξεων, μέσω, κατά περίπτωση, τεχνικών προσαρμογών ή την εξέταση συμπεριφοράς που αντίκειται προς τους κανόνες του ανταγωνισμού. Η ετήσια έκθεση της Επιτροπής για την εφαρμογή της τελωνειακής ένωσης θα ενημερώνει επίσης το Ευρωπαϊκό Κοινοβούλιο για τις αποφάσεις που λαμβάνει η μεικτή επιτροπή.Άρθρο 3 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 11 Δεκεμβρίου 1997.Για το ΣυμβούλιοΟ ΠρόεδροςM. DELVAUX-STEHRES(1) ΕΕ C 84 της 21. 3. 1996, σ. 14.(2) Γνώμη που διατυπώθηκε στις 18 Νοεμβρίου 1997 (δεν έχει ακόμα δημοσιευθεί στην Επίσημη Εφημερίδα).(3) ΕΕ C 35 της 13. 2. 1996, σ. 1.


title: 2005/56/ΕΚ: Απόφαση της Επιτροπής, της 14ης Ιανουαρίου 2005, για τη σύσταση του «εκτελεστικού οργανισμού εκπαίδευσης, οπτικοακουστικών θεμάτων και πολιτισμού» για τη διαχείριση της κοινοτικής δράσης στους τομείς της εκπαίδευσης, των οπτικοακουστικών θεμάτων και του πολιτισμού κατ’ εφαρμογή του κανονισμού (ΕΚ) αριθ. 58/2003 του Συμβουλίου

text:
               27.1.2005

               EL

               Επίσημη Εφημερίδα της Ευρωπαϊκής Ένωσης

               L 24/35

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 14ης Ιανουαρίου 2005
   για τη σύσταση του «εκτελεστικού οργανισμού εκπαίδευσης, οπτικοακουστικών θεμάτων και πολιτισμού» για τη διαχείριση της κοινοτικής δράσης στους τομείς της εκπαίδευσης, των οπτικοακουστικών θεμάτων και του πολιτισμού κατ’ εφαρμογή του κανονισμού (ΕΚ) αριθ. 58/2003 του Συμβουλίου
   (Τα κείμενα στη γερμανική, αγγλική και γαλλική γλώσσα είναι τα μόνα αυθεντικά)
   (2005/56/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (1), και ιδίως το άρθρο 3 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 58/2003 παρέχει στην Επιτροπή την εξουσία να αποφασίζει τη σύσταση εκτελεστικών οργανισμών σύμφωνων με το γενικό καταστατικό που θεσπίζεται με τον εν λόγω κανονισμό και να τους αναθέτει ορισμένα καθήκοντα σχετικά με τη διαχείριση ενός ή περισσοτέρων κοινοτικών προγραμμάτων· η παρούσα απόφαση δεν επηρεάζει το πεδίο εφαρμογής του εν λόγω κανονισμού.

               (2)

               Η σύσταση εκτελεστικού οργανισμού έχει σκοπό να επιτρέπει στην Επιτροπή να επικεντρώνεται στις δραστηριότητες και στα καθήκοντα προτεραιότητας, τα οποία δεν είναι δυνατόν να ανατεθούν σε εξωτερικούς φορείς, χωρίς ωστόσο να χάνει την εποπτεία, τον έλεγχο και την τελική ευθύνη για τις ενέργειες τις οποίες διαχειρίζονται οι εκτελεστικοί οργανισμοί.

               (3)

               Η διαχείριση ορισμένων κεντρικών πτυχών μερικών προγραμμάτων στους τομείς της εκπαίδευσης, των οπτικοακουστικών θεμάτων και του πολιτισμού αποσκοπεί στην εκτέλεση σχεδίων τεχνικού χαρακτήρα τα οποία δεν συνεπάγονται την έκδοση απόφασης πολιτικής φύσης και απαιτεί υψηλό επίπεδο τεχνικής και χρηματοοικονομικής εμπειρογνωμοσύνης σε όλη τη διάρκεια εφαρμογής του εκάστοτε σχεδίου.

               (4)

               Είναι δυνατόν να μεταβιβαστούν σε εκτελεστικό οργανισμό καθήκοντα που συνδέονται με την εκτέλεση προγραμμάτων, με σαφή διαχωρισμό μεταξύ, αφενός, των φάσεων προγραμματισμού των σχεδίων και της έγκρισης αποφάσεων χρηματοδότησης, για τις οποίες αρμόδιες πρέπει να είναι οι υπηρεσίες της Επιτροπής, και, αφετέρου, της εκτέλεσης των σχεδίων, η οποία πρέπει να ανατίθεται στον εκτελεστικό οργανισμό.

               (5)

               Η σύσταση του εκτελεστικού οργανισμού δεν μεταβάλλει ούτε την ανάθεση, από το Συμβούλιο στην Επιτροπή, της διαχείρισης ορισμένων φάσεων των δράσεων που προβλέπονται από τα διάφορα προγράμματα ούτε την ανάθεση διαχειριστικών καθηκόντων σε εθνικούς οργανισμούς όσον αφορά ορισμένα προγράμματα.

               (6)

               Η ανάλυση της σχέσης κόστους/οφελών που πραγματοποιήθηκε για το σκοπό αυτό έδειξε ότι η προσφυγή σε εκτελεστικό οργανισμό για τη διαχείριση ορισμένων κεντρικών πτυχών προγραμμάτων στους τομείς της εκπαίδευσης, των οπτικοακουστικών θεμάτων και του πολιτισμού αποτελεί την καλύτερη επιλογή συγκριτικά με τις άλλες διαθέσιμες εναλλακτικές λύσεις, τόσο από δημοσιονομική όσο και από μη δημοσιονομική άποψη.

               (7)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής των εκτελεστικών οργανισμών.

               (8)

               Ο κανονισμός (ΕΚ) αριθ. 1653/2004 της Επιτροπής, της 21ης Σεπτεμβρίου 2004, θεσπίζει έναν πρότυπο δημοσιονομικό κανονισμό για τους εκτελεστικούς οργανισμούς που συνιστώνται κατ’ εφαρμογή του κανονισμού (ΕΚ) αριθ. 58/2003 του Συμβουλίου (2),

         ΑΠΟΦΑΣΙΖΕΙ:
   Άρθρο 1
   Ίδρυση του οργανισμού
   1.   Συνιστάται εκτελεστικός οργανισμός (εφεξής «ο οργανισμός») για τη διαχείριση της κοινοτικής δράσης στους τομείς της εκπαίδευσης, των οπτικοακουστικών θεμάτων και του πολιτισμού, το καταστατικό και οι βασικοί κανόνες λειτουργίας του οποίου διέπονται από τον κανονισμό (ΕΚ) αριθ. 58/2003.
   2.   Η ονομασία του οργανισμού είναι «Εκτελεστικός οργανισμός εκπαίδευσης, οπτικοακουστικών θεμάτων και πολιτισμού».
   Άρθρο 2
   Τόπος εγκατάστασης
   Ο οργανισμός εδρεύει στις Βρυξέλλες.
   Άρθρο 3
   Διάρκεια
   1.   Ο οργανισμός ιδρύεται για περίοδο που αρχίζει την 1η Ιανουαρίου 2005 και λήγει στις 31 Δεκεμβρίου 2008.
   2.   Το 2006 η Επιτροπή θα πραγματοποιήσει αξιολόγηση της λειτουργίας του οργανισμού, συμπεριλαμβανομένης της ανάλυσης κόστους-οφελών που αναφέρεται στο άρθρο 3 παράγραφος 1 του κανονισμού (ΕΚ) αριθ. 58/2003, με προοπτική την πιθανή αναθεώρηση ή επέκταση των καθηκόντων του οργανισμού στο πλαίσιο της νέας γενιάς προγραμμάτων στους τομείς της εκπαίδευσης, των οπτικοακουστικών θεμάτων και του πολιτισμού.
   Άρθρο 4
   Στόχοι και καθήκοντα
   1.   Ο οργανισμός είναι υπεύθυνος για τη διαχείριση ορισμένων πτυχών των ακόλουθων κοινοτικών προγραμμάτων:

               α)

               το δεύτερο στάδιο του προγράμματος κοινοτικής δράσης για την εκπαίδευση «Σωκράτης», που θεσπίστηκε με την απόφαση αριθ. 253/2000/ΕΚ του Ευρωπαϊκού Κοινοβουλίου και του Συμβουλίου (3).

               β)

               το δεύτερο στάδιο του προγράμματος κοινοτικής δράσης για την επαγγελματική κατάρτιση «Leonardo da Vinci», που θεσπίστηκε με την απόφαση 1999/382/ΕΚ του του Συμβουλίου (4).

               γ)

               το πρόγραμμα κοινοτικής δράσης «Νεολαία», που θεσπίστηκε με την απόφαση αριθ. 1031/2000/ΕΚ του Ευρωπαϊκού Κοινοβουλίου και του Συμβουλίου (5).

               δ)

               το πρόγραμμα «Πολιτισμός 2000», που θεσπίστηκε με την απόφαση αριθ. 508/2000/ΕΚ του Ευρωπαϊκού Κοινοβουλίου και του Συμβουλίου (6).

               ε)

               το πρόγραμμα για την ενθάρρυνση της ανάπτυξης, της διανομής και της προώθησης των ευρωπαϊκών οπτικοακουστικών έργων (MEDIA Plus — ανάπτυξη, διανομή και προώθηση 2001-2005), που θεσπίστηκε με την απόφαση 2000/821/ΕΚ του Συμβουλίου (7).

               στ)

               το πρόγραμμα κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων (MEDIA-κατάρτιση 2001-2005), που θεσπίστηκε με την απόφαση αριθ. 163/2001/ΕΚ του Ευρωπαϊκού Κοινοβουλίου και του Συμβουλίου (8).

               ζ)

               το πρόγραμμα για την αύξηση της ποιότητας στην τριτοβάθμια εκπαίδευση και για την προώθηση της διαπολιτισμικής κατανόησης μέσω της συνεργασίας με τρίτες χώρες (Erasmus Μundus), που θεσπίστηκε με την απόφαση αριθ. 2317/2003/ΕΚ του Ευρωπαϊκού Κοινοβουλίου και του Συμβουλίου (9).

               η)

               το πολυετές πρόγραμμα (2004-2006) για την αποτελεσματική ενσωμάτωση των τεχνολογιών των πληροφοριών και των επικοινωνιών (ΤΠΕ) στα ευρωπαϊκά συστήματα εκπαίδευσης και κατάρτισης (πρόγραμμα e-Learning), που θεσπίστηκε με την απόφαση αριθ. 2318/2003/ΕΚ του Ευρωπαϊκού Κοινοβουλίου και του Συμβουλίου (10).

               θ)

               το κοινοτικό πρόγραμμα δράσης για την προώθηση της συμμετοχής του ευρωπαίου πολίτη στα κοινά (συμμετοχή του πολίτη), που θεσπίστηκε με την απόφαση 2004/100/ΕΚ του Συμβουλίου (11).

               ι)

               το κοινοτικό πρόγραμμα δράσης για την προώθηση των οργανισμών που δραστηριοποιούνται σε ευρωπαϊκό επίπεδο στον τομέα της νεολαίας, που θεσπίστηκε με την απόφαση αριθ. 790/2004/ΕΚ του Ευρωπαϊκού Κοινοβουλίου και του Συμβουλίου (12).

               ια)

               το κοινοτικό πρόγραμμα δράσης για την προώθηση οργανισμών που δραστηριοποιούνται σε ευρωπαϊκό επίπεδο και την υποστήριξη ειδικών δραστηριοτήτων στον τομέα της εκπαίδευσης και της κατάρτισης, που θεσπίστηκε με την απόφαση αριθ. 791/2004/ΕΚ του Ευρωπαϊκού Κοινοβουλίου και του Συμβουλίου (13).

               ιβ)

               το πρόγραμμα κοινοτικής δράσης για την προώθηση των οργανισμών που δραστηριοποιούνται σε ευρωπαϊκό επίπεδο στον τομέα του πολιτισμού, που θεσπίστηκε με την απόφαση αριθ. 792/2004/ΕΚ του Ευρωπαϊκού Κοινοβουλίου και του Συμβουλίου (14).

               ιγ)

               τα σχέδια στον τομέα της τριτοβάθμιας εκπαίδευσης τα οποία μπορούν να χρηματοδοτούνται βάσει των διατάξεων για τη βοήθεια και την οικονομική συνεργασία με τις αναπτυσσόμενες χώρες της Ασίας, που εγκρίθηκαν στο πλαίσιο του κανονισμού (ΕΟΚ) αριθ. 443/92 του Συμβουλίου (15).

         2.   Στο πλαίσιο της διαχείρισης των πτυχών των κοινοτικών προγραμμάτων που αναφέρονται στην παράγραφο 1, ο οργανισμός είναι υπεύθυνος για τα ακόλουθα καθήκοντα:

               α)

               τη διαχείριση όλων των σταδίων των σχεδίων που υλοποιούνται στο πλαίσιο της εκτέλεσης των κοινοτικών προγραμμάτων που του ανατίθενται, με βάση το ετήσιο πρόγραμμα εργασίας που ισοδυναμεί με απόφαση χρηματοδότησης σε θέματα επιχορηγήσεων και ανάθεσης συμβάσεων στους τομείς της εκπαίδευσης, των οπτικοακουστικών θεμάτων και του πολιτισμού και το οποίο εγκρίνεται από την Επιτροπή, ή βάσει ειδικών αποφάσεων χρηματοδότησης που εγκρίνονται από την Επιτροπή, και τη διενέργεια των αναγκαίων ελέγχων για το σκοπό αυτό, μέσω έκδοσης των σχετικών αποφάσεων με βάση τη μεταβίβαση εξουσιών από την Επιτροπή·

               β)

               την έκδοση των πράξεων εκτέλεσης του προϋπολογισμού για τα έσοδα και τις δαπάνες, καθώς και την εκτέλεση, βάσει των εξουσιών που του έχουν μεταβιβαστεί από την Επιτροπή, μερικών ή όλων των πράξεων που είναι αναγκαίες για τη διαχείριση των κοινοτικών προγραμμάτων, και ιδίως των πράξεων που συνδέονται με τις επιχορηγήσεις και την ανάθεση συμβάσεων·

               γ)

               τη συγκέντρωση, ανάλυση και διαβίβαση στην Επιτροπή όλων των πληροφοριών που είναι αναγκαίες για τον προσανατολισμό της εφαρμογής των κοινοτικών προγραμμάτων.

         3.   Ο οργανισμός μπορεί να επιφορτίζεται από την Επιτροπή, έπειτα από γνωμοδότηση της επιτροπής των εκτελεστικών οργανισμών η οποία προβλέπεται από το άρθρο 24 του κανονισμού (ΕΚ) αριθ. 58/2003, με την εκτέλεση καθηκόντων της ίδιας φύσης στο πλαίσιο και άλλων κοινοτικών προγραμμάτων στους τομείς της εκπαίδευσης, των οπτικοακουστικών θεμάτων και του πολιτισμού, κατά την έννοια του άρθρου 2 του κανονισμού (ΕΚ) αριθ. 58/2003, πέραν εκείνων που αναφέρονται στην παράγραφο 1.
   4.   Η απόφαση της Επιτροπής για τη μεταβίβαση εξουσιών καθορίζει λεπτομερώς το σύνολο των καθηκόντων που ανατίθενται στον οργανισμό και αναπροσαρμόζεται ανάλογα με τα πρόσθετα καθήκοντα που ανατίθενται ενδεχομένως στον οργανισμό. Διαβιβάζεται προς ενημέρωση στην επιτροπή των εκτελεστικών οργανισμών.
   Άρθρο 5
   Οργανωτική δομή
   1.   Η διαχείριση του οργανισμού ασκείται από διευθύνουσα επιτροπή και από διευθυντή, όργανα διοριζόμενα από την Επιτροπή.
   2.   Τα μέλη της διευθύνουσας επιτροπής διορίζονται για περίοδο δύο ετών.
   3.   Ο διευθυντής του οργανισμού διορίζεται για περίοδο τεσσάρων ετών.
   Άρθρο 6
   Επιχορήγηση
   Ο οργανισμός λαμβάνει επιχορήγηση η οποία εγγράφεται στο γενικό προϋπολογισμό της Ευρωπαϊκής Ένωσης και λαμβάνεται από τη χρηματοδότηση των προγραμμάτων που αναφέρονται στο άρθρο 4 παράγραφος 1 και, όπου ενδείκνυται, από τη χρηματοδότηση άλλων κοινοτικών προγραμμάτων η εκτέλεση των οποίων ανατίθεται στον οργανισμό δυνάμει του άρθρου 4 παράγραφος 3.
   Άρθρο 7
   Έλεγχος και απολογισμός εκτέλεσης
   Ο οργανισμός υπόκειται στην εποπτεία της Επιτροπής και οφείλει να προβαίνει τακτικά σε απολογισμό της εκτέλεσης των προγραμμάτων που του ανατίθενται, σύμφωνα με τους κανόνες και με τη συχνότητα που καθορίζονται στην πράξη μεταβίβασης εξουσιών.
   Άρθρο 8
   Εκτέλεση του προϋπολογισμού λειτουργίας
   Ο οργανισμός εκτελεί τον προϋπολογισμό λειτουργίας του σύμφωνα με τις διατάξεις του κανονισμού (ΕΚ) αριθ. 1653/2004.

      Βρυξέλλες, 14 Ιανουαρίου 2005.

            Για την Επιτροπή

         Viviane REDING

            Μέλος της Επιτροπής

      (1)  ΕΕ L 11 της 16.1.2003, σ. 1.

      (2)  ΕΕ L 297 της 22.9.2004, σ. 6.

      (3)  ΕΕ L 28 της 3.2.2000, σ. 1· απόφαση όπως τροποποιήθηκε τελευταία από τον κανονισμό (ΕΚ) αριθ. 885/2004 του Συμβουλίου (ΕΕ L 168 της 1.5.2004, σ. 1).

      (4)  ΕΕ L 146 της 11.6.1999, σ. 33· απόφαση όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).

      (5)  ΕΕ L 117 της 18.5.2000, σ. 1· απόφαση όπως τροποποιήθηκε τελευταία από τον κανονισμό (ΕΚ) αριθ. 885/2004 του Συμβουλίου.

      (6)  ΕΕ L 63 της 10.3.2000, σ. 1· απόφαση όπως τροποποιήθηκε τελευταία από τον κανονισμό (ΕΚ) αριθ. 885/2004 του Συμβουλίου.

      (7)  ΕΕ L 336 της 30.12.2000, σ. 82· απόφαση όπως τροποποιήθηκε τελευταία από τον κανονισμό (ΕΚ) αριθ. 885/2004 του Συμβουλίου.

      (8)  ΕΕ L 26 της 27.1.2001, σ. 1· απόφαση όπως τροποποιήθηκε τελευταία από τον κανονισμό (ΕΚ) αριθ. 885/2004 του Συμβουλίου.

      (9)  ΕΕ L 345 της 31.12.2003, σ. 1.

      (10)  ΕΕ L 345 της 31.12.2003, σ. 9.

      (11)  ΕΕ L 30 της 4.2.2004, σ. 6.

      (12)  ΕΕ L 138 της 30.4.2004, σ. 24.

      (13)  ΕΕ L 138 της 30.4.2004, σ. 31.

      (14)  ΕΕ L 138 της 30.4.2004, σ. 40.

      (15)  ΕΕ L 52 της 27.2.1992, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 807/2003 (ΕΕ L 122 της 16.5.2003, σ. 36).